open-index/open-wikipedia-markdown huggingface dataset:
മച്ചാട്ടു വാസന്തി

കേരളത്തിലെ ഒരു നാടക-സിനിമാ ഗായികയായിരുന്നു **മച്ചാട്ടു വാസന്തി**.
## ജീവിതരേഖ
കമ്യൂണിസ്റ്റ് പാർട്ടി പ്രവർത്തകനും വിപ്ലവ ഗായകനും റേഡിയോ ആർട്ടിസ്റ്റുമായ മച്ചാട് കൃഷ്ണന്റെയും കല്യാണിയുടേയും മകളായി കണ്ണൂർ കക്കാട് ജനിച്ചു. കണ്ണൂരിൽ നടന്ന കിസാൻസഭാ സമ്മേളന വേദിയിലാണ് വാസന്തി ആദ്യമായി പാടുന്നത്. പാടാനറിയാമെന്നറിഞ്ഞപ്പോൾ ഇ കെ നായനാരായിരുന്നു കുട്ടിയെ വേദിയിലെത്തിക്കാൻ നിർദ്ദേശിച്ചത്. ഒൻപതു വയസ്സുള്ള വാസന്തിയെ നായനാർ വേദിയിലേക്ക് എടുത്തുകയറ്റി. "പൊട്ടിക്കൂ പാശം, സമരാവേശം കൊളുത്തൂ വീരയുവാവേ നീ" എന്ന് തുടങ്ങുന്നതായിരുന്നു ഗാനം. വാസന്തിയുടെ അച്ഛൻറെ അടുത്ത കൂട്ടുകാരനായിരുന്നു ബാബുരാജ്. മകളുടെ സംഗീതപഠനത്തിനായി കുടുംബം കോഴിക്കോട്  മാറി. കല്ലായിൽ ബാബുരാജിന്റെ താമസസ്ഥലത്ത് ദിവസവും രാവിലെയെത്തി വാസന്തി സംഗീതം അഭ്യസിച്ചു. ബാബുരാജ് ആദ്യമായി സംഗീതസംവിധാനം നിർവഹിച്ച തിരമാല എന്ന ചിത്രത്തിൽ ആദ്യഗാനം പാടാനുള്ള അവസരവും ലഭിച്ചു. എന്നാൽ, സിനിമ പുറത്തിറങ്ങിയില്ല. അതേവർഷം തന്നെ രാമു കാര്യാട്ടിന്റെ മിന്നാമിനുങ്ങ് എന്ന ചിത്രത്തിൽ രണ്ടു പാട്ടു പാടി. പി. ഭാസ്കരൻ മാഷിന്റെ രചനയിൽ ബാബുരാജ് ഈണം പകർന്ന “തത്തമ്മേ തത്തമ്മേ നീപാടിയാൽ അത്തിപ്പഴം തന്നിടും...’, “ആരു ചൊല്ലിടും ആരു ചൊല്ലിടും...’ എന്നീ ഗാനങ്ങൾ. നാടകത്തിലും സിനിമയിലും ആകാശവാണിയിലുമൊക്കെയായി പതിനായിരത്തിലധികം ഗാനങ്ങൾ പാടിയിട്ടുണ്ട്. എന്നാൽ പിന്നീടു സിനിമയേക്കാൾ വാസന്തിയുടെ തട്ടകം കോഴിക്കോട്ട് കേന്ദ്രമാക്കിയുള്ള നാടകങ്ങളിലായിരുന്നു.

പതിമൂന്നാം വയസിലാണു വാസന്തി പച്ചപ്പനംതത്തേ... എന്ന പാട്ടു പാടുന്നത്. പിന്നീടു പാട്ടു മാത്രമായിരുന്നില്ല നാടകാഭിനയവും വഴങ്ങി. നെല്ലിക്കോട് ഭാസ്കരന്റെ തിളയ്ക്കുന്ന കടൽ, ദേശപോഷിണിയുടെ ഈഡിപ്പസ്, ബഹദൂർ സംവിധാനം ചെയ്ത വല്ലാത്ത പഹയൻ, പി.ജെ ആൻറണിയുടെ ഉഴുവുചാൽ, കുതിര വട്ടം പപ്പുവിനൊപ്പം രാജാ തീയേറ്റേഴ്സിന്റെ കറുത്ത പെണ്ണ്, കെപിഎസിയുടെ നിങ്ങളെന്നെ കമ്യൂണിസ്റ്റാക്കി, തിക്കോടിയൻറെ നിരവധി നാടകങ്ങളിൽ  വാസന്തി നായികയും ഗായികയുമായി.

അമ്മു ആയിരുന്നു വാസന്തി പാടിയ രണ്ടാമത്തെ സിനിമ. ബാബുരാജ് സംഗീതം നിർവഹിച്ച എൽ. ആർ. ഈശ്വരിക്കൊപ്പം പാടിയ “കുഞ്ഞിപ്പെണ്ണിനു കണ്ണെഴുതാൻ..’ എന്ന പാട്ട് ഏറെ ശ്രദ്ധേയമായി. തുടർന്ന് എംടിയുടെ കുട്ട്യേടത്തിയിലും വാസന്തി ഒരു പാട്ട് പാടി. അതിനുശേഷമാണ് വാസന്തിയുടെ എക്കാലത്തേയും മികച്ച ഗാനമായ ഓളവും തീരത്തിലെ മണിമാരൻ തന്നത്...’ എന്നഗാനം പിറക്കുന്നത്. “മണിമാരൻ തന്നത് പണമല്ല പൊന്നല്ലാ..മധുരക്കിനാവിൻറെ കിരിമ്പു തോട്ടം..’കെ.ജെ. യേശുദാസിനൊപ്പം ബാബുരാജിൻറെ സംഗീതത്തിൽ പാടിയ ഈ പാട്ട് മച്ചാട്ട് വാസന്തിയെ കൂടുതൽ ശ്രദ്ധേയയാക്കി. മീശമാധവൻ എന്ന ചിത്രത്തിൽ *പത്തിരി ചുട്ടു വിളമ്പിവിളിച്ചത്* എന്ന ഗാനവും ആലപിച്ചു.

എൺപത്തിയൊന്നാം വയസ്സിൽ, 2024 ഒക്ടോബർ 14 ന് അന്തരിച്ചു.

## പ്രസിദ്ധ ഗാനങ്ങൾ
*"തത്തമ്മേ തത്തമ്മേ നീപാടിയാൽ അത്തിപ്പഴം തന്നിടും..."
* "ആരു ചൊല്ലിടും ആരു ചൊല്ലിടും..."
*"പച്ചപ്പനംതത്തേ..." 
*"കുഞ്ഞിപ്പെണ്ണിനു കണ്ണെഴുതാൻ.."
*"മണിമാരൻ തന്നത്...
*"പത്തിരി ചുട്ടു വിളമ്പിവിളിച്ചത്."

## അവലംബം

വർഗ്ഗം:കേരളത്തിലെ ജനകീയ ഗായകർ
വർഗ്ഗം:മലയാളചലച്ചിത്രപിന്നണിഗായകർ
കുമരകം രാജപ്പൻ

കേരളത്തിലെ പ്രമുഖനായ നാടക-സിനിമാ സംഗീത സംവിധായകനായിരുന്നു **കുമരകം രാജപ്പൻ**(1943-10 ഒക്ടോബർ 2002)

## ജീവിതരേഖ
കോട്ടയം താലൂക്കിലെ കുമരകത്ത് പി.വി. കേശവദേവിന്റേയും ഭാർഗ്ഗവിയമ്മയുടെയും മകനായി ജനിച്ചു. എസ്.എസ്.എൽ .സി. വരെ പഠിച്ചു. പത്തുവയസ്സുമുതൽ കുഞ്ഞൻ ഭാഗവതരിൽ നിന്നും സംഗീതം അഭ്യസിക്കാൻതുടങ്ങി. കമ്മ്യൂണിസ്റ്റ് പാർട്ടിയുമായി ബന്ധപ്പെട്ട് നിരവധി വേദികളിൽ പാടി. അക്കാലത്ത് പാർടി പരിപാടികളിൽ പ്രധാന ഇനമായിരുന്നു രാജപ്പന്റെ പാട്ട്. ഇതിനിടയിൽ ഹാർമോണിയവും പഠിച്ചു. എം.കെ. കമലത്തിന്റെ പിൻ പാട്ടുകാരനായി നാടു ചുറ്റി.സംഗീത സംവിധാന പ്രഗല്ഭനായ ജി. ദേവരാജൻ , എം.കെ. അർജ്ജുനൻ , ആർ.കെ. ശേഖർ എന്നിവർ പ്രവർത്തിച്ച നാടകങ്ങളിൽ ഹാർമ്മോണിയം വായിക്കാനും പ്രവർത്തിയ്ക്കുവാനും ലഭിച്ച അവസരം ഒരു പരിചയക്കളരിയായി. അതിനെ തുടർന്നു നാടകങ്ങൾക്കു സംഗീതം ചെയ്യാൻ തുടങ്ങി. കൊല്ലം അസീസി ആർട്സ് ക്ലബിന്റെ നാടകത്തിന് സംഗീത സംവിധാനം നിർവ്വഹിച്ചു കൊണ്ടാണ് നാടക രംഗത്തെത്തിയത്. നാല്പതു വർഷത്തോളം നാടക രംഗത്ത് സജീവമായിരുന്നു. 1200 ൽപ്പരം നാടക ഗാനങ്ങൾക്ക് ഈണം പകർന്നിട്ടുണ്ട്. മികച്ച സംഗീത സംവിധായകനുള്ള സംഗീത നാടക അക്കാദമി അവാർഡ് രണ്ട് തവണ നേടിയിട്ടുണ്ട്. പശ്ചാത്തല സംഗീതക്കാരെ നാടക സംഘത്തിന്റെ കൂട്ടത്തിൽ നിന്ന് മാറ്റി കാസറ്റ് രീതിക്ക് തുടക്കമിട്ടത് രാജപ്പനാണ്. മലയാള നാടക ചരിത്രത്തിലെ പശ്ചാത്തല സംഗീതത്തിന്റെ ആദ്യത്തെ മുഴുനീള നാദരേഖ തയ്യാറാക്കിയതും രാജപ്പനാണ്. കൊല്ലം അസീസി പാട്ട് ചിട്ടപ്പെടുത്തിയ "വാനിലെ വാറൊളി താരകളത്രയും" എന്ന യേശുദാസ് പാട്ട് കേരളത്തിലെങ്ങും  വലിയ പ്രതികരണം സൃഷ്ടിച്ചു. അതുവരെ കെ രാജപ്പനായിരുന്ന അദ്ദേഹത്തെ കുമരകം രാജപ്പനാക്കിയത് അസീസിയുടെ  ഫൗസ്റ്റിൻ അച്ചനായിരുന്നു. ആലപ്പുഴ ഉദയകല, കോട്ടയം ഗീത, ദേശാഭിമാനി തീയറ്റേഴ്സ് കോട്ടയം-ആറ്റിങ്ങൽ , വയലാർ നാടകവേദി, കൊല്ലം സംഘചേതന തുടങ്ങി കെപിഎസി വരെയുള്ള നാടകസമിതികളിൽ രാജപ്പന്റെ ഈണം മുഴങ്ങി.

ഇതിനിടെ അഞ്ചു സിനിമകൾക്കും സംഗീതം നൽകി. 1980-ൽ നവോദയാ പുറത്തിറക്കിയ 'തീക്കടൽ ' എന്ന സിനിമാസ്കോപ്പ് ചിത്രത്തിൽ ഗുണസിംഗിനോടൊപ്പം മൂന്നു പാട്ടുകൾക്ക് ഈണം നൽകി. കൂടാതെ 'മുഖ്യമന്ത്രി' എന്ന ചിത്രത്തിനും സംഗീതം നൽകി. ഉദയയുടെ മല്ലനും മാതേവനും എന്ന ചിത്രത്തിലെ ജ്യോതിർമയി എന്ന ഗാനത്തിന് ഈണം പകർന്ന് സിനിമയിലെത്തി. ചമ്പൽക്കാടുകൾ എന്ന സിനിമയിൽ പ്രേം നസീറിന്റെ അച്ഛനായി വേഷമിട്ടിട്ടുണ്ട്. 1968-ൽ ഗായികയായ ലളിതയെ വിവാഹം ചെയ്തു.

"അക്ഷരകൊടിയേറ്റ്" എന്ന കാസറ്റിലൂടെ സാക്ഷരതാപ്രസ്ഥാനത്തിനും രാജപ്പൻ ഈണമിട്ടു. പിന്നീട്  ജനകീയാസൂത്രണത്തിനും രാജപ്പൻ സംഗീത ക്കൂട്ടൊരുക്കി. 2002 ഒക്ടോബർ പത്തിന് അന്തരിച്ചു.  അദ്ദേഹത്തിന്റെ പേരിൽ കുമരകത്ത് സ്മൃതികേന്ദ്രം പ്രവർത്തിക്കുന്നുണ്ട്.

## പുരസ്കാരങ്ങൾ
*മികച്ച സംഗീത സംവിധായകനുള്ള സംഗീത നാടക അക്കാദമി അവാർഡ് (രണ്ട് തവണ 1993,)
* ചെമ്മീൻ എന്ന നാടകത്തിനു മികച്ച സംഗീതസംവിധായകനുള്ള പുരസ്കാരം (1995). പൂഞ്ഞാർ നവധാര എന്ന സമിതിയിലെ ചിലർ കോടതിയിൽ നൽകിയ പരാതിയുടെ അടിസ്ഥാനത്തിൽ ഈ പുരസ്കാരങ്ങൾ ഇതേ വരെ നൽകിയിട്ടില്ല.

## അവലംബം

## പുറം കണ്ണികൾ
പടപ്പാട്ടുകാരന്റെ സംഗീതത്തിന് വിപ്ലവത്തിന്റെ ഈണം

വർഗ്ഗം:1943-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒക്ടോബർ 10-ന് മരിച്ചവർ
വർഗ്ഗം:കേരളത്തിലെ ജനകീയ ഗായകർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:മലയാളനാടക സംഗീതസംവിധായകർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
പതക്കം

പതക്കം (medal - മെഡൽ) കലാകായികമൽസരങ്ങളിലും പഠനമികവിനും അല്ലെങ്ങിൽ അതുപോലെയുള്ള അവസരങ്ങളിൽ വിജയിക്കുന്നവർക്ക് നൽകുന്ന കീർത്തിമുദ്രയാണ് പതക്കം. പതക്കം നിർമ്മിക്കാനുപയോഗിക്കുന്ന ലോഹത്തിന്റെ അല്ലെങ്ങിൽ നിറത്തിന്റെ പേരിനോട് ചേർത്ത് *സ്വർണ്ണപതക്കം, വെള്ളിപതക്കം, വെങ്കലപതക്കം* എന്നിങ്ങനെ പറയാറുണ്ട്. സാധാരണയായി ഏറ്റവും മികച്ചതിന് സ്വർണ്ണപതക്കവും തൊട്ടുതാഴെ വെള്ളിപതക്കവും അതിലും താഴെ വെങ്കലപതക്കവും നൽകുകയാണ് പതിവ്.

## ചിത്രശാല

File:Gold_Medal,_സ്വർണ്ണപതക്കം.JPG|സ്വർണ്ണപതക്കം
File:Bronze_Medal,_വെങ്കലമെഡൽ,_വെങ്കലം,_ഓട്,_പതക്കം.JPG|വെങ്കലം


വർഗ്ഗം:പുരസ്കാരവസ്തുക്കൾ
കോട്ടപ്പുറം സെന്റ് മൈക്കിൾസ് കത്തീഡ്രൽ

റോമൻ കത്തോലിക്കാ സഭയിൽ ലത്തീൻ കത്തോലിക്കാ സഭയുടെ വരാപ്പുഴ അതിരൂപതയുടെ കീഴിലുള്ള കോട്ടപ്പുറം രൂപതയുടെ ആസ്ഥാന പള്ളിയാണ് **കോട്ടപ്പുറം പള്ളി** അഥവ **സെന്റ് മൈക്കിൾസ് കത്തീഡ്രൽ പള്ളി**. തൃശ്ശൂർ ജില്ലയിൽ കൊടുങ്ങലൂരിന്റെ തെക്കെയറ്റത്തുള്ള കോട്ടപ്പുറം പട്ടണത്തിലാണ് പള്ളി സ്ഥിതി ചെയ്യുന്നത്.
പ്രമാണം:St. Michaels Cathedral Kottappuram.jpg
പ്രമാണം:St. Michaels Cathedral Kottappuram, Kodungallur, India14.jpg
പ്രമാണം:St. Michaels Cathedral Kottappuram.jpg
പ്രമാണം:St. Michaels Cathedral Kottappuram, Kodungallur, India19.jpg


വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:കേരളത്തിലെ ലത്തീൻ കത്തോലിക്കാ സഭയിലെ പള്ളികൾ
മുതല

ഉരഗവർഗ്ഗത്തിൽപ്പെടുന്ന ശീതരക്തമുള്ള ഒരു ജീവിയാണ് **മുതല** (). വെള്ളത്തിലോ വെള്ളത്തിനു സമീപമോ ജീവിക്കുന്ന ഇവ കരയിലാണ്‌ മുട്ടയിടുന്നത്. ശൽക്കങ്ങളാൽ പൊതിയപ്പെട്ടിരിക്കുന്ന ഇവയുടെ ശരീരത്തിന്റെ താപനില അന്തരീക്ഷ താപനിലയ്ക്കനുസരിച്ച് മാറിക്കൊണ്ടേയിരിക്കും. മുതലയുടെ ശൽക്കങ്ങൾ വളരെ കടുപ്പമുള്ളവയാണ്. നദികളിലും ജലാശയങ്ങളിലും തോടുകൾക്കടുത്തുള്ള കുളങ്ങളിലും കാണപ്പെടുന്നു. ഏകദേശം അഞ്ച് മീറ്ററോളം നീളം കാണുന്നു. കേരളത്തിൽ പറമ്പിക്കുളത്തിലെ ജലാശയങ്ങളും നദികളും നെയ്യാർ ജലാശയവും ഇതിന്റെ പ്രധാന ആവാസകേന്ദ്രങ്ങളാണ്.

## ഉപവർഗങ്ങൾ
# അമേരിക്കൻ മുതല
# ഗാരിയൽ (**മീൻമുതല**)
# സ്ലെന്റർ സ്നൌട്ട് മുതല 
# ഒറിനോക്കോ മുതല
# ആസ്ട്രേലിയൻ ശുദ്ധജല മുതല 
# ഫിലിപ്പീൻ മുതല
# മോർലെറ്റ് മുതല
# നൈൽ മുതല
# ന്യൂ ഗിനിയൻ മുതല
# മഗർ മുതല
# അഴിമുതല
# ക്യൂബൻ മുതല
# സയാമീസ് മുതല
# പശ്ചിമാഫ്രിക്കൻ മുതല
# കുള്ളൻ മുതല

ഇവയിൽ ഇൻഡ്യയിൽ രണ്ടു ഇനങ്ങൾ കാണപ്പെടുന്നു.
മഗർ മുതല എല്ലാ പ്രധാന നദികളിലും അഴിമുതല കന്യാകുമാരി തീരം തുടങ്ങി വടക്കോട്ട് ബംഗാൾ ഉൾക്കടലിന്റെ തീരങ്ങളിലും ഗംഗ ഡെൽറ്റാ പ്രദേശത്തും കാണപ്പെടുന്നു.
ഏഴു മീറ്ററിലധികം നീളവും ഒരു ടൺ വരെ ഭാരം വരുന്നതുമായ അഴിമുതല (salt water crocodile)ആണ് ഇവയിൽ വമ്പൻ.
അടുത്ത കാലത്ത് കേരളത്തിലെ വർക്കല എന്ന സ്ഥലത്ത് കടൽതീരത്ത് അഴിമുതലയെ പിടികൂടുകയുണ്ടായി .
ഈ മുതലയെ നെയ്യാറിലുള്ള ചീങ്കണ്ണി വളർത്തൽ കേന്ദ്രത്തിൽ സംരക്ഷിക്കുന്നുണ്ട്.
ഈ നൂറ്റാണ്ടിന്റെ തുടക്കത്തിൽ കേരളത്തിലെ കായലുകളിലും തോടുകളിലും പൊഴികളിലും  ഒക്കെ വിഹരിച്ചിരുന്ന അഴിമുതലകളെ പൊതുജന സംരക്ഷണാർഥ൦ രാജകല്പന പുറപ്പെടുവിച്ച് നിർമാർജ്ജനം ചെയ്യുകയായിരുന്നു.
മഗർ മുതലകൾ കേരളത്തിൽ സ്വാഭാവിക പരിതഃസ്ഥിതിയിൽ നെയ്യാർ ഡാം, പറമ്പിക്കുളം, പെരിയാർ, ചാലക്കുടിപ്പുഴ എന്നിവിടങ്ങളിൽ ഉണ്ട്.
ഇവ വിരളമായെങ്കിലും പശ്ചിമഘട്ടത്തിൽ എല്ലായിടത്തും എത്തിച്ചേരാനുള്ള സാധ്യതയും ഉണ്ട്.
             

.

## പ്രജനനം

പുഴയുടെ തീരത്തുണ്ടാക്കുന്ന മാളങ്ങളിൽ 25-90 മുട്ടകളിടും. അടവിരിയുന്നതുവരെ പെൺ മുതല കാവലുണ്ടാവും.

ഭക്ഷണമില്ലാതെ മുതലകൾക്ക് ദീർഘകാലം കഴിയാനാകും.  വലിയ മുതലകൾക്കു ഒരു വർഷം വരെ ഇങ്ങനെ  കഴിയാൻ പറ്റും. 

മുതല തന്റെ ശരീര താപം പുറന്തള്ളുന്നത് വിയർപ്പുഗ്രന്ഥിയിലൂടെ അല്ല മറിച്ചു വായിലൂടെയാണ്.

ലോകത്ത് ഏറ്റവും ശക്തിയായി കടിക്കുന്ന ജീവികൾ മുതലകളാണ്. പക്ഷെ മുതലകളുടെ താടിയെല്ലിനു കാണുന്നത്ര ശക്തിയില്ല.ആരോഗ്യമുള്ള മനുഷ്യന് കൈ കൊണ്ട് മുതലയുടെ വായ അടച്ചു പിടിക്കാൻ പറ്റും.

ദഹനം സുഗമമാക്കാൻ വേണ്ടി ഇവ ചെറിയ കല്ലുകൾ ഭക്ഷിക്കുന്നു.

ഒരു മുതലയ്ക്ക് 60 മുതൽ 110 പല്ലുകൾ വരെ ഉണ്ടായിരിക്കും.

50 പ്രാവശ്യം എങ്കിലും ഇവയുടെ പല്ലുകൾ കൊഴിഞ്ഞുപോയി പുതിയവ വരുന്നു.

മുതലകൾ ഒരു കണ്ണ് തുറന്നു വെച്ചാണ് ഉറങ്ങാറ്. 

ഇവ ആഹാരം ചവയ്ക്കാറില്ല,  വിഴുങ്ങാറാണ് പതിവ്.

ഭക്ഷണം കഴിക്കുമ്പോൾ ഇവ കണ്ണീർ പൊഴിക്കാറുണ്ട്.

മുതലകൾക്ക് രാത്രിയും കണ്ണ് കാണാം.

മണിക്കൂറിൽ 35 കി.മി.വരെ വേഗത്തിൽ ഇവയ്‌ക്ക് നീന്താൻ പറ്റും.

2. 

#### 

വർഗ്ഗം:ജന്തുകുടുംബങ്ങൾ
വർഗ്ഗം:മുതലകൾ
വർഗ്ഗം:ഉരഗങ്ങൾ
മുളവീട്

മുളകൾ സമൃദ്ധമായി വളരുന്ന വടക്കുകിഴക്കേയിന്ത്യൻ സംസ്ഥാനങ്ങളിൽ താമസിക്കുന്ന ഗോത്രവർഗ്ഗക്കാർ മുള മാത്രം ഉപയോഗിച്ച് വീടുകൾ നിർമ്മിക്കുന്നു. ഇത്തരത്തിലുള്ള മുളവീടുകളെ ടോങ് എന്നുവിളിക്കുന്നു. പ്രധാനമായും ത്രിപുരയിലെ ഗോത്രവർഗ്ഗക്കാരാണ് മുളവീടുകൾക്കുള്ളിൽ താമസിക്കുന്നത്.

വർഗ്ഗം:വീട്
മാറ്റക്കൃഷി

വിളമാറി കൃഷിയിറക്കുന്നതിൽ നിന്നും വ്യത്യസ്തമായി കൃഷിയിടങ്ങൾ മാറി മാറി കൃഷിചെയ്യുന്ന സമ്പ്രദായമാണ് **മാറ്റക്കൃഷി**. പുനം കൃഷി എന്നും ഇതറിയപ്പെടുന്നു. ഈ രീതിയിൽ ഭൂപ്രദേശം കൃഷിയോഗ്യമാക്കി കുറേ കാലം കൃഷി ചെയ്ത ശേഷം ആ ഭൂമി തരിശിട്ട് അവിടെം പ്രകൃതിദത്തമായി പുല്ലും സസ്യജാലങ്ങളുമൊക്കെ വളർന്ന് പച്ചപിടിയ്ക്കുന്നത് വരെ പുതിയ കൃഷിഭൂമിയിലേക്ക് മാറി കൃഷി ചെയ്യുന്നു. മണ്ണിൽ വളക്കൂറ് കുറഞ്ഞതിന്റെ അടിസ്ഥാനത്തിലാണ് കൃഷിയുടെ കാലയളവ് നിശ്ചയിക്കുന്നത്. കളകളുടെ ആധിക്യം ഇതിന്റെ ഒരു ലക്ഷണമാണ്. വൻമരങ്ങൾ മാത്രം നിലനിർത്തി മറ്റുള്ളവയെല്ലാം കത്തിച്ചശേഷം കൃഷിയിറക്കുന്ന മറ്റൊരു മാറ്റകൃഷിരീതിയും നിലവിലുണ്ട്. കരിച്ചു കൃഷിയിറക്കൽ (Slash-and-burn) എന്നാണ് ഇത് അറിയപ്പെടുന്നത്. 

## ജൂമിങ്
അരുണാചൽപ്രദേശിലെ പരമ്പരാഗത കൃഷിരീതിയാണ് ജൂമിങ്. കാടുവെട്ടിത്തെളിച്ച് പുതുമണ്ണിൽ കൃഷിചെയ്യുന്ന രീതിയാണിത്. ഒന്നുരണ്ടുവിളവെടുപ്പിനുശേഷം ആ കൃഷിയിടം ഉപേക്ഷിച്ച് അവർ പുതിയ കാട് വെട്ടിത്തെളിക്കും. സർക്കാരിന്റെ നിബന്ധനകള്‌‍ മൂലം ഇവർ ഇപ്പോൾ ഈ കൃഷിരീതിയിൽ നിന്നും വ്യാപകമായി പിൻമാറുന്നു.

## ഇതും കാണുക
* പുനം കൃഷി

വർഗ്ഗം:കൃഷിരീതികൾ
അന്തർദ്ദേശീയ മൃഗചികിത്സാവർഷം

ഫ്രാൻസിലെ ലിയോണിലാണ് 1761 ൽ ലോകത്തിലെ ആദ്യത്തെ വെറ്ററിനറി സ്കൂൾ ആരംഭിച്ചത്. 1764 ൽ പാരീസിലും വെറ്ററിനറി സ്കൂൾ സ്ഥാപിക്കപ്പെട്ടു. ഫ്രഞ്ച് മൃഗചികിത്സകനായ ക്ലൗഡ് ബൗർജെലാട്ടാണ് ഈ രണ്ടുസ്ഥാപനങ്ങൾക്കും പിന്നിൽ പ്രവർത്തിച്ചത്. സ്ഥാപനങ്ങൾ രൂപപ്പെട്ടതിന്റെ ഇരുനൂറ്റിയൻപതാം വാർഷികമായ 2011 ആണ് ലോകമൃഗചികിത്സാവർഷമായി ആചരിക്കുന്നത്. വേൾഡ് വെറ്ററിനി അസോസിയേഷൻ, യുനെസ്കോ, യു.എൻ. ഫുഡ് ആന്റ് അഘ്രിക്കൾച്ചറൽ ഓർഗനൈസേഷൻ എന്നിവയാണ് ഈ സംയുക്താചരണത്തിനുപിന്നിൽ.

വർഗ്ഗം:വിശേഷവർഷങ്ങൾ
ലീപ് കേരളാ മിഷൻ

കേരളാ സ്റ്റേറ്റ് ലൈഫ്‌ലോംഗ് എഡ്യൂക്കേഷൻ ആന്റ് അവയർനസ് പ്രോഗ്രാമിന്റെ ചുരുക്കപ്പേരാണ് ലീപ്. മുൻപ് നിലവിലുണ്ടായിരുന്ന കേരളാ സാക്ഷരതാ മിഷനാണ് ഇങ്ങനെ പേരുമാറി ലീപ് ആയത്. പ്രോഗ്രാമിന്റെ മുദ്രാവാക്യം സാക്ഷരകേരളത്തിൽ നിന്ന് സാംസ്കാരിക കേരളത്തിലേയ്ക്ക് എന്നതാണ്. നിരക്ഷരരായവർക്കും നവസാക്ഷരർക്കും മറ്റും തുടർവിദ്യാഭ്യാസവും ആജീവനാന്തവിദ്യാഭ്യാസവും നൽകാൻ ഉതകുന്ന വിദ്യാഭ്യാസയത്നത്തിനുപിന്നിൽ പ്രവർത്തിക്കുന്ന സംഘയനയാണിത്. കേരള സംസ്ഥാന വിദ്യാഭ്യാസവകുപ്പിനു കീഴിലാണിത് പ്രവർത്തിക്കുന്നത്.

## അവലംബം

വർഗ്ഗം:കേരള സർക്കാറിന്റെ പദ്ധതികൾ
കാൽവേരിയ മരം

മൗറീഷ്യസ് ദ്വീപുകളിൽ കണ്ടു വരുന്ന വളർച്ചാ വലയങ്ങളില്ലാത്ത ഒരിനം മരമാണ് **കാൽവേരിയ മേജർ** (*Calvaria major*), ഡോഡോ മരം എന്ന പേരിലും ഇവ അറിയപ്പെടുന്നു. **തംബാലകോക്ക്** എന്നും ഈ മരങ്ങൾ വിശേഷിപ്പിക്കപ്പെടുന്നു. ഡോഡോ പക്ഷിയുടെ ദഹനവ്യവസ്ഥയിലൂടെ ദഹിച്ചശേഷം പുറത്തുവരുന്ന ഇവയുടെ വിത്തുകൾ മാത്രമേ മണ്ണിൽ വീണ് മുളയ്ക്കുള്ളൂ എന്ന് ഒരു അബദ്ധ ധാരണ നിലനിന്നിരുന്നു . ഇപ്പോൾ  ഇവ മുളപ്പിക്കുന്നത് ടർക്കി പക്ഷിയുടെ ദഹനവ്യവസ്ഥയിലൂടെ ദഹിച്ചശേഷം പുറത്തുവരുന്ന ഇവയുടെ വിത്തുകള്ളിലുടെയും, പോളിഷ് ചെയ്തു എടുത്ത വിത്തുകള്ളിലുടെയും ആണ് .

## അവലംബം

## പുറത്തേക്കുള്ള കണ്ണികൾ

* **Catling**, P. M. (2001): Extinction and the importance of history and dependence in conservation. *Biodiversity* 2(3): 2-13 pdf 
* **Helfferich**, C. (1990): The Turkey and the Tambalacoque Tree 
* **Hershey**, D. R. (2004): The widespread misconception that the tambalacoque absolutely required the dodo for its seeds to germinate.  *Plant Science Bulletin* 50: 105-108.
* **Hill**, A. W. (1941): The genus *Calvaria*, with an account of the stony endocarp and germination of the seed, and description of the new species. *Annals of Botany* **5**(4): 587-606. PDF fulltext (requires user account)
* **King**, H. C. (1946): *Interim Report on Indigenous Species in Mauritius*. Port Louis, Mauritius: Government Printer.
* **Owadally**, A. W. & **Temple**, Stanley A. (1979): The dodo and the tambalacoque tree. *[[Science (journal)|Science]]* **203**(4387): 1363-1364.
* **Quammen**, David (1996): *The Song of the Dodo: Island Biogeography in an Age of Extinction*. Touchstone, New York. ISBN 0684827123
* **Temple**, Stanley A. (1977): Plant-animal mutualism: coevolution with Dodo leads to near extinction of plant. *[[Science (journal)|Science]]* **197**(4306): 885-886. HTML abstract
* **Witmer**, M. C. & **Cheke**, A. S. (1991): The dodo and the tambalacoque tree: an obligate mutualism reconsidered. *[[Oikos (journal)|Oikos]]* **61**(1): 133-137. HTML abstract

വർഗ്ഗം:വൃക്ഷങ്ങൾ
ബജ്റംഗ് ദൾ

തീവ്ര ഹിന്ദു സ്വഭാവമുള്ള ഒരു ഹൈന്ദവ സായുധസേനാ സംഘമാണ് **ബജ്റംഗ്‌ദൾ**. ഹിന്ദുത്വം അടിസ്ഥാനമാക്കി പ്രവർത്തിക്കുന്ന സംഘടനയായ വിശ്വ ഹിന്ദു പരിഷത്തിന്റെ യുവജന സംഘടനയാണിത്. വിശ്വ ഹിന്ദുപരിഷത്ത് 1984 ഒക്ടോബർ 1 നു നടത്തിയ രാം-ജനകി രഥയാത്രയിലാണ് ഇന്ത്യയിലെ ഒരു യുവജന സംഘടനയായ ബജ്റംഗ് ദൾ രൂപം കൊണ്ടത്. രാമജന്മ ഭൂമിയായ അയോധ്യയിലേക്ക് മാർച്ച് നടത്തുകയും സന്നദ്ധ പ്രവർത്തനങ്ങളിലൂടെ ദേശീയ ശ്രദ്ധ ആകർഷിക്കുകയും 1992-ൽ തർക്ക മന്ദിരമായ അയോധ്യയിൽ രാമക്ഷേത്ര നിർമ്മാണത്തിൽ ഏർപ്പെട്ട കർസേവകരിൽ ഭൂരിഭാഗം പേരും ഈ യുവജന പ്രസ്ഥാനത്തിലെ അംഗങ്ങളായിരുന്നു. ഭാരതത്തിലെ സനാതന ധർമ്മങ്ങൾ ഉയർത്തിപ്പിടിച്ചുകൊണ്ട് ഹിന്ദു സമൂഹം നേരിടുന്ന വെല്ലുവിളികളെ ത്യാഗം ചെയ്തും സംരക്ഷിക്കുക  എന്ന് അവകാശപ്പെടുന്നതാണ് സംഘടനയുടെ ലക്ഷ്യം. സേവനം ,സുരക്ഷ, സംസ്കാരം (Service, Safety, Culture) എന്നതാണ് സംഘടനയുടെ മുദ്രാവാക്യം വിനയ് കത്യാറാണ് നിലവിലെ ദേശീയ അദ്ധ്യക്ഷൻ. 2018 ജൂൺ 4 ന്, അമേരിക്കൻ കേന്ദ്രീയ രഹസ്യാന്വേഷണ ഏജൻസി (സി.ഐ.എ) വി.എച്.പി, ബജ്റംഗ് ദൾ എന്നീ സംഘടനകളെ രാഷ്ട്രീയ സമ്മർദ്ദം ചെലുത്തുന്ന മത സായുധസംഘങ്ങളിൽ ഉൾപ്പെടുത്തി
## പ്രവർത്തന രീതികൾ
;സംഘടന പ്രവർത്തനം
ബാലോപാസന, ഉപനയനം തുടങ്ങി മറ്റ് അനുബന്ധ ഉത്സവങ്ങളും നടത്തുന്നു.
;പ്രക്ഷോഭ പ്രവർത്തനം
പശു സംരക്ഷണം, പവിത്രമായ സ്ഥലങ്ങൾ പുതുക്കി സംരക്ഷിക്കുക, സാമൂഹിക തിന്മകളായ സ്ത്രീധനം, തൊട്ടുകൂടായ്മ എന്നിവ നിർത്തലാക്കുക
ഹിന്ദു സംസ്കാരത്തെ അപമാനിക്കുന്നതിൽ പ്രക്ഷോഭിക്കുക, നിയമാനുസൃതമല്ലാത്ത നുഴഞ്ഞു കയറ്റം തടയുക.
;രചനാത്മക പ്രവർത്തനങ്ങൾ
## വിമർശനങ്ങൾ
*2002 ലെ ഗുജറാത്ത് കലാപത്തിൽ മുസ്ലീംകൾക്കെതിരെ ബജ്റംഗ് ദൾ കലാപം നടത്തി എന്ന് ഹ്യൂമൺ റൈറ്റ് വാച്ച് എന്ന സംഘടന വിലയിരുത്തുന്നു.
*മതംമാറ്റം ആരോപിച്ച് കർണാടകയിലെ മംഗലാപുരത്ത് ക്രിസ്ത്യൻ പള്ളിയിൽ ആക്രമണം നടത്തി. ആറുപേർക്ക് പരിക്കേൽക്കുകയും ഒരാളുടെ നിലഗുരുതരമാവുകയും ചെയ്തു.
* 2006 ഏപ്രിൽ നന്ദേഡ് എന്ന് സ്ഥലത്ത് വച്ച് ബോംബ് നിർമ്മാണത്തിലേർപ്പെട്ട രണ്ട് ബജ്റംഗ ദൾ പ്രവർത്തകർ സ്ഫോടനത്തിൽ കൊല്ലപ്പെടുകയുണ്ടായി. 2003 ലെ പർബാനി പള്ളി സ്ഫോടനത്തിലും ഇതേ പ്രവർത്തകർ ഉൾപ്പെട്ടതായി സംശയിക്കപ്പെട്ടിരുന്നു.

2020 മെയ് 24-ാം തീയതി ബേസിൽ ജോസഫ് സംവിധാനം ചെയ്യുന്ന ടൊവിനോ തോമസ് നായകനായി അഭിനയിക്കുന്ന മിന്നൽ മുരളി എന്ന സിനിമയുടെ രംഗസജ്ജീകരണം നശിപ്പിച്ച് സംഘടന വിവാദം സൃഷ്ടിച്ചിരുന്നു. കാലടി മണപ്പുറത്ത് ക്ഷേത്രപരിസരത്ത്  പള്ളിയുടെ യുടെ താൽക്കാലിക രൂപം നിർമ്മിച്ചു എന്നതാണ് ഈ പ്രവർത്തി ചെയ്യുവാൻ പ്രേരണയായതെന്ന് സംഘടനാ പ്രവർത്തകർ പറയുന്നു. ഉത്തരവാദിത്തപ്പെട്ട ഉദ്യോഗസ്ഥരിൽ നിന്നും ക്ഷേത്ര ഭരണ സമിതിയിൽ നിന്നും എല്ലാ അനുമതികളും വാങ്ങിയ ശേഷമാണ് കലാസംവിധായകർ ഇതിൻ്റെ പണി പൂർത്തീകരിച്ചിരുന്നത്. ഈ പ്രവർത്തിയെ തുടർന്ന് ചിത്രത്തിൻറെ സംവിധായകനും അഭിനേതാക്കളും അണിയറപ്രവർത്തകരും വിമർശനങ്ങളുന്നയിച്ചിരുന്നു.

## അവലംബങ്ങൾ

വർഗ്ഗം:ഇന്ത്യയിലെ യുവജന സംഘടനകൾ
വർഗ്ഗം:ഇന്ത്യയിലെ മതസംഘടനകൾ
വർഗ്ഗം:ഹിന്ദു സംഘടനകൾ
വർഗ്ഗം:തീവ്രവാദസംഘടനകൾ
വർഗ്ഗം:ഹിന്ദുത്വം
വർഗ്ഗം:സംഘ പരിവാർ
കരിഞ്ചേര്

പശ്ചിമഘട്ടത്തിൽ കാണപ്പെടുന്ന ഒരു നിത്യഹരിത വൃക്ഷമാണ് ചേര് വിഭാഗത്തിൽ ഉൾപ്പെടുന്ന **കരിഞ്ചേര്**.  ഇംഗ്ലീഷിൽ The black varnish tree എന്നു വിളിക്കുന്ന ഇതിന്റെ ശാസ്ത്രീയനാമം **ഹോളിഗാർനാ അർനൊട്ടിയാന** (*Holigarna arnottiana*)എന്നാണ്. തമിഴിൽ കരിം ചേര്, കാട്ടുചേര്, കരുങ്കരൈ എന്നും മലയാളത്തിൽ കാട്ടുചേര്, ചേരൽ, ചേറ്മരം, ചേര, കാട്ടുചേരൽ എന്നിങ്ങനെ പ്രാദേശികമായും; കന്നടയിൽ ഹോളിഗെർ, ഹോളിഗേരു എന്നും അറിയപ്പെടുന്നു. ഇതിന്റെ വിഷാംശമുള്ള കറ ശക്തമായ ചൊറിച്ചിൽ ഉണ്ടാക്കും. ചേരു തൊട്ടാലുണ്ടാവുന്ന ചൊറിച്ചിൽ മാറാൻ താന്നിയുടെ തൊലിയിട്ട് തിളപ്പിച്ചാറ്റിയ വെള്ളത്തിൽ കുളിച്ചാൽ മതി.

35 മീറ്റർ വരെ ഉയരത്തിൽ വളരുന്നു. ഉണങ്ങുമ്പോൾ കറുപ്പ് നിറമാകുന്ന വെളുത്ത കറയുണ്ട്. നീണ്ട് അറ്റം കൂർത്ത ലഘുപത്രങ്ങൾ ഏകാന്തരന്യാസത്തിൽ വിന്യസിച്ചിരിക്കുന്നു. പച്ചകലർന്ന വെള്ള നിറമുള്ള പൂക്കൾ. മിനുസമുള്ള ഉരുണ്ട ഫലത്തിൽ ഒരു വിത്ത് ഉണ്ടായിരിക്കും. 

## ഇതും കാണുക
ചേര്

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://ayurvedicmedicinalplants.com/index.php?option=com_zoom&Itemid=26&page=view&catid=8&key=13
* http://www.biotik.org/india/species/h/holiarno/holiarno_en.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോളിഗാർനാ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ടൈറ്റാനോബൊവ

വടക്കുകിഴക്കൻ കൊളംബിയയിലെ ലാ ഗുജിറയിൽ ജീവിച്ചിരുന്ന ലോകത്തിലെ ഏറ്റവും വലിയ പാമ്പ് കളുടെ വംശനാശം സംഭവിച്ച ഒരു ജീനസ് ആണ് **ടൈറ്റനോബോവ** (/ tiˌtɑːnoʊˈboʊə /) **Titanoboa cerrejonensis**. 60 മില്യൺ വർഷങ്ങൾക്ക് മുമ്പ് ഇവ ജീവിച്ചിരുന്നതായി കരുതപ്പെടുന്നു ഏകദേശം 58 മുതൽ 60 ദശലക്ഷം വർഷങ്ങൾക്ക് മുമ്പ്. ക്രറ്റേഷ്യസ്-പാലിയോജീൻ വംശനാശം സംഭവിച്ചതിന് തൊട്ടുപിന്നാലെ 10 ദശലക്ഷം വർഷത്തെ കാലഘട്ടത്തിൽ ഭീമാകാരനായ പാമ്പ് മിഡിൽ മുതൽ ലേറ്റ് പാലിയോസീൻ കാലഘട്ടത്തിൽ ജീവിച്ചിരുന്നു. ദിനോസറുകളുടെ വംശനാശത്തിന് ശേഷം കണ്ടെത്തിയതിൽ ഏറ്റവും വലിയ ഉരഗവർഗ്ഗമായി ഇവയെ കണകാക്കുന്നു.

## വലിപ്പം

ഇവയ്ക്ക് 12.8 മീറ്റർ (42 അടി) വരെ നീളവും ഏകദേശം 1,135 കിലോഗ്രാം (2,500 പൗണ്ട്) ഭാരവുമുണ്ടാകും.കണ്ടെത്തിയതിൽ വെച്ച് ഭൂമിയിൽ ജീവിച്ചിരുന്ന എക്കാലത്തെയും ഏറ്റവും വലിയ പാമ്പ് ഇവയാണ്.

## കണ്ടെത്തൽ
2009ൽ കൊളംബിയയിലെ ലാ ഗുജൈറയിലെ സെറെജോണിന്റെ കൽക്കരി ഖനികളുടെ രൂപീകരണത്തിൽ ഇവയുടെ ശരീരത്തിന്റെ 28 ഫോസിലുകൾ കണ്ടെത്തി. 2009ലെ ഈ കണ്ടെത്തലിന് മുമ്പ്, തെക്കേ അമേരിക്കയിലെ  ഉഷ്ണമേഖലാ പരിതസ്ഥിതികളിൽ പാലിയോസീൻ-യുഗത്തിലെ കശേരുക്കളുടെ കുറച്ച് ഫോസിലുകൾ കണ്ടെത്തിയിരുന്നു. ഫ്ലോറിഡ യൂണിവേഴ്സിറ്റിയിലെ വെർട്ടെബ്രേറ്റ് പാലിയെന്റോളജിസ്റ്റായ ജോനാഥൻ ബ്ലോച്ചിന്റെയും പനാമയിലെ സ്മിത്‌സോണിയൻ ട്രോപ്പിക്കൽ റിസർച്ച് ഇൻസ്റ്റിറ്റ്യൂട്ടിൽ നിന്നുള്ള പാലിയോബോട്ടണിസ്റ്റ് കാർലോസ് ജറാമിലോയുടെയും നേതൃത്വത്തിലുള്ള അന്താരാഷ്ട്ര ശാസ്ത്രജ്ഞരുടെ സംഘമാണ് ഈ പാമ്പിനെ കണ്ടെത്തിയത്.

## കൂടുതൽ അറിവുകൾ

* പാമ്പ്

* ജിഗാന്റോഫിസ്

## അവലംബം

## പുറത്തേക്കുള്ള കണ്ണികൾ

*A Snake the Size of a Plane: How did prehistoric animals get so big? By Nina Shen Rastogi. Feb. 5, 2009. 

വർഗ്ഗം:പാമ്പുകൾ
വർഗ്ഗം:പുരാതനജീവികൾ
വർഗ്ഗം:വംശനാശം സംഭവിച്ച ജീവികൾ
അരുളിക്ക

വിശുദ്ധ കുർബ്ബാനയും (ഓസ്തി), വിശുദ്ധരുടെ തിരുശേഷിപ്പുകളും മറ്റും സൂക്ഷിക്കുന്ന പേടകമാണ് **അരുളിക്ക** അല്ലെങ്കിൽ **അരളിക്ക**. റോമൻ കത്തോലിക്ക സഭയിൽ വിശുദ്ധ കുർബാന എഴുന്നളളിച്ചുകൊണ്ടു പോകുന്നത് അരുളിക്കയിൽ വെച്ചുകൊണ്ടാണ്. റാസായ്ക്ക് നേതൃത്വം കൊടുക്കുന്ന പട്ടക്കാർ വിശ്വാസികളെ ആശിർവദിക്കുന്നതിനും അരുളിക്ക ഉപയോഗിക്കുന്നു.

ഏത് സമയത്തും ദൈവത്തെ ആരാധിക്കാമെങ്കിലും, ആരാധന എന്ന പ്രത്യേക പ്രാർത്ഥനസന്ദർഭവും ഉണ്ട്. അരുളിക്കയുടെ നടുവിൽ വാഴ്ത്തിയ ഓസ്തി വയ്ക്കുന്നു. തുടർന്ന് ഇത് ആരാധനയ്ക്കായി അൾത്താരയിൽ അല്ലെങ്കിൽ പ്രത്യേകം സജ്‌ജമാക്കിയ സ്ഥലത്ത്‌ എല്ലാവർക്കും കാണുവാൻ സാധിക്കുന്ന വിധത്തിൽ വെയ്ക്കുന്നു.

## ചിത്രശാല

File:Monstrance_-_അരുളിക്ക.JPG|അരുളിക്ക


വർഗ്ഗം:ക്രൈസ്തവം
നിയോമൈസിൻ

ഗ്രാംനെഗറ്റീവ്, ഗ്രാം പോസിറ്റീവ് ബാക്റ്റീരിയങ്ങൾക്കെതിരെ പ്രവർത്തിക്കുന്ന ഒരു ആന്റിബയോട്ടിക് ആണ് **നിയോമൈസിൻ**. നിയോമൈസിൻ, അമിനോഗ്ലൈക്കോസൈഡ് വിഭാഗത്തിൽപ്പെടുന്നു. 1949-ൽ സെൽമാൻ വാക്ക്സ്മാനും (Selman Waksman) ലേഷെവലിയറും (Le Chevalier) ചേർന്ന് സ്ട്രെപ്റ്റോമൈസസ് ഫ്രാഡിയെ (Streptomyces) എന്ന ബാക്റ്റീരിയത്തിൽ നിന്നാണ് ഇത് ആദ്യമായി വേർതിരിച്ചെടുത്തത്. 1951-ലെ വൈദ്യശാസ്ത്രത്തിനുള്ള നോബൽ സമ്മാനം സെൽമാൻ വാക്ക്സ്മാന് ലഭിച്ചു. അസംസ്കൃത നിയോമൈസിൻ, യഥാർഥത്തിൽ നിയോമൈസിൻ ബി, സി എന്നീ ഘടകങ്ങൾ ചേർന്ന ഒരു കോംപ്ലക്സാണ്. നിയോമൈസിൻ ബിയും സിയും  ഔഷധരൂപത്തിലുപയോഗിച്ചുവരുന്ന നിയോമൈസിനിൽ 90 ശതമാനത്തോളം ബി യൗഗികമാണുള്ളത്.

നിയാമിൻ (Neamines), നിയോബയോസാമിൻ ബി (Neobiosamine B) എന്നീ രണ്ടു ഘടകങ്ങൾ ചേർന്നാണ് നിയോമൈസിൻ ബി ഉണ്ടാകുന്നതെങ്കിൽ നിയാമിനും നിയോബയോസാമിൻ സി (Neobiosamine C)യുമാണ് നിയോമൈസിൻ സിയുടെ ഘടകങ്ങൾ. ഘടനാപരമായ ഈ വ്യത്യാസങ്ങൾ മൂലം, മെഥനോളിൽ ലയിച്ച ഹൈഡ്രോക്ലോറിക് അമ്ലവുമായി പ്രവർത്തിക്കുമ്പോൾ നിയോമൈസിൻ ബിയും സിയും ഒരേ അമീൻ ഹൈഡ്രോക്ലോറൈഡാണ് തരുന്നതെങ്കിലും അവ നല്കുന്ന മീഥൈൽ ഗ്ലൈക്കോസൈഡുകൾ വ്യത്യസ്തമാണ്. 

ബാക്റ്റീരിയയുടെ പ്രോട്ടീൻ തന്മാത്രകളുടെ ഉദ്ഭവവും വളർച്ചയും തടയുന്നതുവഴിയാണ് നിയോമൈസിൻ പ്രവർത്തിക്കുന്നത്. അമിനോ ഗ്ളൈക്കോസൈഡ് ഫോസ്ഫോട്രാൻസ്ഫറേസ് ജീനുകളാണ് ബാക്റ്റീരിയങ്ങൾക്ക് നിയോമൈസിനെ പ്രതിരോധിക്കുന്നതിനുള്ള ക്ഷമത നല്കുന്നത്. അമിനോഗ്ലൈക്കോസൈഡ് വിഭാഗത്തിൽത്തന്നെ ഉൾപ്പെടുന്ന സ്ട്രോപ്റ്റോമൈസിനിൽ നിന്ന് വ്യത്യസ്തമായി ദീർഘകാലത്തെ തുടർച്ചയായ ഉപയോഗം കൊണ്ടു മാത്രമേ രോഗാണുവിന് നിയോമൈസിൻ പ്രതിരോധക്ഷമത ലഭിക്കുന്നുള്ളൂ. 

വലിയതോതിൽ പാർശ്വഫലങ്ങൾ ഉളവാക്കുന്നതുകൊണ്ട് നിയോമൈസിന്റെ ഉപയോഗം വളരെ ശ്രദ്ധയോടെ വേണം എന്ന് നിഷ്കർഷിക്കപ്പെട്ടിരിക്കുന്നു. ശ്രവണനാഡിയെ ക്ഷയിപ്പിക്കുന്ന നിയോമൈസിൻ, ബധിരതയ്ക്ക് കാരണമാകുന്നു. കൂടാതെ വൃക്കകളെയും സാരമായി ബാധിക്കുന്നു. അതുകൊണ്ട് നിയോമൈസിന്റെ ഉപയോഗം പ്രധാനമായും ശരീരോപരിതലത്തിൽ മാത്രമായി ചുരുങ്ങുന്നു. ലേപനങ്ങളിലും നേത്രൗഷധങ്ങളിലും ഒരു പ്രധാന ഘടകമായി നിയോമൈസിൻ ഉപയോഗിക്കുന്നു. സ്റ്റഫൈലോകോക്കസ് (Staphylococcus) ബാക്റ്റീരിയങ്ങൾ ഉണ്ടാക്കുന്ന ചില ത്വഗ്രോഗങ്ങൾക്കും ഗ്രാം നെഗറ്റീവ് ബാസില്ലകൾക്കും എതിരെ പ്രയോഗിക്കാവുന്ന ഏറ്റവും ഫലപ്രദമായ ഒരു ആന്റിബയോട്ടിക്കാണ് നിയോമൈസിൻ. ശ്വാസതടസത്തിന്് നിയോമൈസിൻ എയറോസോൾ ഉപയോഗിക്കാവുന്നതാണ്. കലകളിലേക്ക് എളുപ്പം ആഗിരണം ചെയ്യപ്പെടുന്നില്ല എന്നതിനാൽ ഈ ആന്റിബയോട്ടിക്ക്, ഉദരശസ്ത്രക്രിയയ്ക്ക് മുമ്പ് കുടലും മറ്റും ശുദ്ധീകരിക്കാനായി ഉപയോഗിക്കാറുണ്ട്.

വർഗ്ഗം:ആന്റിബയോട്ടിക്കുകൾ
അന്നം തട്ടി

വലിയ പാത്രത്തിൽ നിന്ന് ചോറ് കഴിക്കാനുപയോഗിക്കുന്ന പാത്രത്തിലേക്കോ ഇലയിലേക്കോ വിളമ്പുന്നതിനുപയോഗിക്കുന്നതിനാണ് **അന്നം തട്ടി** ഉപയോഗിക്കുന്നത്. ഇതിനെ കരണ്ടിയെന്ന് പൊതുവെ പറയാമെങ്ങിലും ചോറ് മാത്രം വിളമ്പാൻ ഉപയോഗിക്കുന്നതുകൊണ്ട് അന്നം തട്ടി, ചോറുകോരി, കൈകരണ്ടി എന്നും പറയാറുണ്ട്.
ജപ്പാനിലുപയോഗിക്കുന്ന ഷമോജി ഇതുമായി സാമ്യമുള്ള ഒരു കരണ്ടിയാണ്.
## ഇതും കാണുക

* കരണ്ടി

വർഗ്ഗം:അടുക്കള ഉപകരണങ്ങൾ
കൽവിളക്ക്

കല്ലിൽ കൊത്തിയെടുക്കുന്ന വിളക്കായതുകൊണ്ടാണിതിനെ കൽവിളക്കെന്ന് പറയുന്നത്. കേരളത്തിൽ വളരെകാലം മുൻപ് തന്നെ കൽവിളക്കുകൾ ഉണ്ടായിരുന്നു. ഇപ്പോൾ കോൺക്രീറ്റിലും കൽവിളക്കുകൾ നിർമ്മിക്കാറുണ്ട്. നിലവിളക്ക് തെളിയിക്കുന്നതുപോലെ എണ്ണയൊഴിച്ച് തിരിയിട്ടാണ് കൽവിളക്കുകളും തെളിയിക്കുന്നത്. ആകൃതിയിലും നിലവിളക്കിനോട് വളരെ സാമ്യമുണ്ട്.

കേരളത്തിലെ അമ്പലങ്ങളിൽ കൽവിളക്കുകൾ സർവ്വസാധാരണമാണ്. ഇപ്പോൾ കുരിശോടുകൂടിയ കൽവിളക്ക് ക്രിസ്ത്യൻ പള്ളികളിലും കാണാറുണ്ട്.
## ചിത്രശാല

File:Kalvilak,_കൽവിളക്ക്.JPG|thumb|250px|വാഴക്കുളം പള്ളിയിലെ കൽവിളക്ക്
File:ചുറ്റുമതിലിലെ കൽവിളക്ക്.jpg|thumb|ചുറ്റുമതിലിലെ കൽവിളക്ക്
File:Kalvilakku kizhur sastha temple.jpg|thumb|kalvilakku _ kizhur sastha temple
File:Iringol Kavu Temple Perumbavur Kerala India DSC 5428.jpg|ഇരിങ്ങോൾ കാവിലെ കൽവിളക്ക്


വർഗ്ഗം:വിളക്കുകൾ
ഓട്ടോകാസ്റ്റ് ലിമിറ്റഡ്

ഓട്ടോകാസ്റ്റ് ലിമിറ്റ്ഡ് സ്ഥാപിച്ചത്1984ലാണ്. ഒരു പൊതുമേഖല സ്ഥാപനമാണിത്. ഐഎസ്ഒ 9001-2008 കമ്പനിയാണ്.
ആലപ്പുഴയിലെ ചേര്ത്തലയിലാണ് സ്ഥാപനം.

ഈ സ്ഥാപനം  20കി.ഗ്രാം മുതൽ 800 കി.ഗ്രാം വരെ തൂക്കമുള്ള ഒറ്റ കഷണമായുള്ള ഫെറസ് കാസ്റ്റിങ്ങ് ഉണ്ടാക്കുവാൻ ശേഷിയുള്ളതാണ്. ഇപ്പോഴത്തെ വാർഷിക ഉത്പാദന ശേഷി 6000 മെട്രിക് ടൺ ആണ്.

കമ്പനിക്ക്  വിവധ തരത്തിലുള്ള ഗ്രെ അയേണിന്റേയും എസ്ജി അയേണിന്റേയും ഗുണമേന്മയേറിയ കാസ്റ്റിങ്ങുകൾ ഉണ്ടാക്കാനാവും.
എഫ്ജി200 മുതല് എഫ്ജി300 വരെ, എസ്ജി400)12, എസ്ജി500)7, ജിജിജി40.3 ഗ്രേഡ്, 2% നിക്കൽ കലർന്ന ഗ്രേ അയേൺ എന്നീ കൂട്ടുലോഹങ്ങളും ഇപ്പോൾ ഉത്പാദിപ്പിക്കുന്നുണ്ട്.

വർഗ്ഗം:കേരളത്തിലെ പൊതുമേഖലാ സ്ഥാപനങ്ങൾ
പിഞ്ഞാണം

ചെറിയ കുഴികൾ ഉള്ള ഭക്ഷണം വിളമ്പി കഴിക്കുന്നതിനുള്ള പാത്രങ്ങളെയാണ് **പിഞ്ഞാണം**  എന്ന് പറയുന്നത്. പിഞ്ഞാൻ / തളിക / കിണ്ണം അങ്ങനെ പലപേരിലും ഇത് അറിയപ്പെടുന്നുണ്ട്.
വർഗ്ഗം:പാത്രങ്ങൾ
ഗ്രോട്ടോ

[ലഘുചിത്രം|ഗ്രോട്ടോ, [ഒണ്ടാറിയോ , കാനഡ]]

കൃത്രിമമായി പാറക്കെട്ടുകളിലെ ഗുഹകൾ ഉണ്ടാക്കി, അതിൽ പ്രതിമകൾ സ്ഥാപിച്ച് ഉണ്ടാക്കുന്ന ഗ്രോട്ടോകൾ ക്രിസ്ത്യൻ ആരാധനലയങ്ങളിലും അവരുടെ തന്നെ ഉടമസ്ഥതയിലുള്ള ആശുപത്രികളിലും വിദ്യാലയങ്ങളിലും സർവ്വസാധാരണയായി നിർമ്മിക്കപ്പെടുന്നുണ്ട്. പള്ളികൾ പോലെയോ കപ്പേളകൾ പോലെയോ ഗ്രോട്ടോകൾക്ക് വലിയ പ്രാധാന്യമൊന്നും ആരാധനപരമായി കൽപ്പിക്കപ്പെട്ടിട്ടില്ലായെങ്ങിലും വിശ്വാസികൾ ചെറിയ പ്രാർത്ഥനകൾ നടത്താറുണ്ട്. ചിലയിടങ്ങളിൽ മെഴുകുതിരി കത്തിക്കുകയോ നേർച്ചയിടുകയോ ചെയ്യാറുണ്ട്.

വർഗ്ഗം:നിർമ്മിതികൾ
ബേക്കൽ റിസോർട്ട്സ് ഡെവലപ്പ്മെന്റ് കോ. ലി.

**ബേക്കൽ റിസോർട്ട്സ്  ഡെവലപ്മെന്റ് കോർപ്പ റേഷൻ ലിമിറ്റഡ്** (BRDC) സ്ഥാപിച്ചത് 1995ലാണ്. കേരള ചീഫ് സെക്രട്ടറി ചെയർമാനും ഉയർന്ന സർക്കാർ ഉദ്യോഗസ്ഥർ മാനേജിങ്ങ് ഡറക്ടരും ഡയറക്ടർമാരുമായി പ്രവൃത്തി ക്കുന്ന  കോർപ്പറേഷനാണിത്.

കാസർഗോട്ടെ ബേക്കലിനെ അന്തരാഷ്ട്ര നിലവാരത്തിലുള്ള വിനോദസഞ്ചാര കേന്ദ്രമാക്കാനാണ് ഈ കോർപ്പറേഷനൻ നിലവിൽ വന്നത്.
പ്രകൃതിക്കും പരിസ്ഥിതിയ്ക്കും കോട്ടമുണ്ടാക്കാത്ത വിധത്തിലും പ്രാദേശീയര്ക്ക്  ഗുണം ഉണ്ടാവുന്ന വിധത്തിലും വ്യക്തമായ പദ്ധതികളോടെ ഇവിടെ വിനോദകേന്ദ്രം ഉണ്ടാവുക.

വൈദ്യുതി, വെള്ളം, റോഡ്, ശുചീകരണം എന്നിവയിൽ കൂടുതൽ ശ്രദ്ധിച്ചും സംരംഭകരെ കൂട്ടിയിണക്കിയും പാരിസ്ഥിതി അതിർവരമ്പുകൾ ലംഘിക്കാതേയും കെട്ടിടങ്ങളുടെ രൂപകല്പനയിൽ ശ്രദ്ധിച്ചും കോർപ്പ റേഷൻ പ്രവർത്തിക്കുന്നു.

പദ്ധതിയുടെ നടത്തിപ്പിൻ വേണ്ട ശാസ്ത്രീയ പഠനങ്ങൾ നടത്തിയും പ്രാഥമിക സാഹചര്യങ്ങൾ ഒരുക്കിയും നിയമങ്ങൾ ഉള്ളിൽ നിന്നും പകൃതിയെ വേദനിപ്പിക്കാതേയും ബേക്കലിനേയും പിന്നെ വടക്കൻ കേരളത്തെ മുഴുവനായും അന്തർ ദേശീയ നിലവാരത്തിലുള്ള വിനോദ സഞ്ചാര കേന്ദ്രമാക്കാനാണ് കോർപ്പറേഷന്റെ ശ്രമം.

## പുറത്തേക്കുള്ള കണ്ണികൾ
* വെബ്സൈറ്റ് 

വർഗ്ഗം:കേരളത്തിലെ പൊതുമേഖലാ സ്ഥാപനങ്ങൾ
ഇപോക്സി റെസിൻ

ഇപോക്സി റെസിൻ,തെർമോസെറ്റിങ് വിഭാഗത്തിൽ പെടുന്ന പോളിമറുകളാണ്. പെയിൻറ്, പലതരം പശകൾ, ഉറപ്പും കാഠിന്യവുമുളള ഉപരിതലങ്ങൾ എന്നിവക്കെല്ലാം ഉതകുന്നു. 

### രസതന്ത്രം
രണ്ടു ഘട്ടങ്ങളിലായാണ് പോളിമറീകരണം പൂർത്തിയാവുന്നത്.

എപിക്ലോറോഹൈഡ്രിനിലെ ഇപോക്സൈഡ് ഗ്രൂപ്പും ബിസ് ഫിനോൾ എയിലെ രണ്ടു ഹൈഡ്രോക്സിൽ ഗ്രൂപ്പുകളും തമ്മിലുളള സംക്ഷേപ പോളിമറീകരണത്തിലൂടെ( Condensation Polymerization) ആദ്യം ഇപോക്സി പോളിമറിൻറെ ഹ്രസ്വ ശൃംഖലകൾ രൂപീകരിക്കപ്പെടുന്നതാണ് ആദ്യ ഘട്ടം. എപിക്ലോറോഹൈഡ്രിൻറെ അനുപാതം അധികമായിരിക്കണം. അങ്ങനെ വരുമ്പോൾ ഇപോക്സി ഗ്രൂപ്പ് രണ്ടറ്റങ്ങളിലുമുളള ചെറിയ ശൃംഖലകളുണ്ടാവുന്നു. ഇവയുടെ തന്മാത്രാ ഭാരം ഏതാണ്ട് 3000ത്തിൽ താഴെയായിരിക്കും. ശൃംഖലാ ദൈർഘ്യമനുസരിച്ച് ഇവ കൊഴുത്ത ദ്രവങ്ങളോ, ഏറെ ചൂടാക്കിയാൽ മാത്രം ഉരുകുന്ന ഖര പദാർത്ഥങ്ങളോ ആയിരിക്കും.
രണ്ടാം ഘട്ടത്തിൽ  
ഇപോക്സി ഗ്രൂപ്പുകളും ഒന്നിലധികം അമിനോ ഗ്രൂപ്പുകളുളള സംയുക്തങ്ങളും (ഹാർഡ്നർ(,(hardener)) തമ്മിലുളള രാസപ്രക്രിയയിലൂടെയാണ്   ശൃംഖലകൾ കുരുക്കിടപ്പെടുന്നു. ഈ പ്രക്രിയ ക്യുറിംഗ് ( CURING) എന്നറിയപ്പെടുന്നു. 

### ഉപയോഗമേഖലകൾ

സാങ്കേതിക വ്യാവസായ മേഖലകളിൽ ബഹു രൂപങ്ങളിൽ ഇപോക്സി റെസിനുകൾ ഉപയോഗപ്പെടുന്നതിൻറെ അടിസ്ഥാന കാരണം രാസപ്രക്രിയ രണ്ടു ഘട്ടങ്ങളിലായി നടക്കുന്നു എന്നതാണ്.  പ്രത്യേകാവശ്യങ്ങൾക്കനുസരിച്ച്, ഹാർഡനറുടെ രാസസ്വഭാവവും, തോതും ക്രമീകരിച്ചാൽ, ഉറയ്ക്കാനെടുക്കുന്ന സമയം, 
അന്തിമ ഉത്പന്നത്തിൻറെ കാഠിന്യം, സുതാര്യത ഇവയെല്ലാം നിയന്ത്രിക്കാവുന്നതാണ്. ഉദാഹരണത്തിന് അരാൾഡൈറ്റും എം സീലും ഇപോക്സി റെസിനുകളുടെ രൂപഭേദങ്ങളാണ്

### അവലംബം

വർഗ്ഗം: പോളിമറുകൾ
ബെർമുഡ

വടക്കേ അറ്റ്ലാന്റിക് സമുദ്രത്തിൽ സ്ഥിതി ചെയ്യുന്ന ഒരു ദ്വീപാണ് **ബെർമുഡ** അഥവാ ഔദ്യോഗികമായി ദി ബെർമുഡസ്,  സോമ്മേര്സ് ദ്വീപ്‌ എന്നും ഇത് അറിയപ്പെടുന്നു . ബ്രിട്ടന്റെ അധികാരപരിധിയിൽ വരുന്ന പ്രദേശമാണിത്. യുണൈറ്റഡ് സ്റ്റേറ്റ്സിലെ തെക്ക് കിഴക്കൻ ഭാഗത്ത് സ്ഥിതി ചെയ്യുന്ന അറ്റ്ലാന്റിക് തീര സംസ്ഥാനങ്ങളിൽ ഒന്നായ വടക്കൻ കരൊലൈന ആണ് ഏറ്റവുമടുത്ത ഭുപ്രദേശം. ഇംഗ്ലീഷാണ് ഔദ്യോഗിക ഭാഷയായ ബെർമുഡയുടെ തലസ്ഥാനം ഹമിൽടൻ ആണ്. 64,268 ആണ് ഇവിടുത്തെ മൊത്തം ജനസംഖ്യ.

## ചരിത്രം
സ്പാനിഷ് പര്യവേക്ഷകൻ ജുവാൻ ഡി ബെർമുഡെസാണ് 1505 ൽ ബെർമുഡ കണ്ടെത്തിയത്. കണ്ടെത്തിയ സമയത്തോ ഒരു നൂറ്റാണ്ടിനുശേഷമുണ്ടായ ബ്രിട്ടീഷ് കുടിയേറ്റത്തിന്റെ തുടക്കത്തിലോ ബെർമുഡയിൽ തദ്ദേശീയ ജനസംഖ്യ ഉണ്ടായിരുന്നില്ല. ചരിത്രകാരനായ പെഡ്രോ മാർട്ടിർ ഡി ആംഗ്ലെരിയ 1511-ൽ പ്രസിദ്ധീകരിച്ച ലെഗേഷ്യോ ബാബിലോണിക്കയിൽ ബർമുഡയെക്കുറിച്ച് പരാമർശിക്കപ്പെടുകയും ആ വർഷത്തെ സ്പാനിഷ് ചാർട്ടുകളിൽ ഇത് ഉൾപ്പെടുത്തുകയും ചെയ്തിരുന്നു. സ്പാനിഷ്, പോർച്ചുഗീസ് കപ്പലുകൾ ശുദ്ധ മാംസവും ജലവും എടുക്കുന്നതിനുള്ള ഒരു കുറവുനികത്തൽ സ്ഥലമായി ഈ ദ്വീപുകളെ ഉപയോഗിച്ചു. മുമ്പ് സ്പാനിഷ് റോക്ക് എന്ന് വിളിക്കപ്പെട്ടിരുന്ന പോർച്ചുഗീസ് റോക്കിലെ 1543 ലെ ലിഖിതത്തിന് കപ്പൽഛേദത്തിൽപ്പെട്ട പോർച്ചുഗീസ് നാവികർ  ഉത്തരവാദികളാണെന്ന് കരുതപ്പെടുന്നു.

## അവലംബം

വർഗ്ഗം:ബെർമുഡ
വർഗ്ഗം:ദ്വീപ് രാജ്യങ്ങൾ
വർഗ്ഗം:വടക്കേ അമേരിക്കൻ രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
ഒളിമ്പിയായിലെ സിയൂസ് പ്രതിമ

right|thumb|200px|സിയൂസ് ദേവന്റെ മാർബിളിൽ കൊത്തിയ പ്രതിമ.
ബി.സി. പതിനഞ്ചാം നൂറ്റാണ്ടിലാണ് ഗ്രീക്ക് പുരാണത്തിലെ ദേവനായ സിയൂസിന്റെ പ്രതിമ ഒളിമ്പിയായിൽ സ്ഥാപിതമായത്. സിയൂസ് ദേവൻ ഇരിക്കുന്ന രൂപത്തിലാണ് ഇതിന്റെ നിർമ്മാണം. തലയിൽ ഒരു ഒലിവ് റീത്ത് ധരിപ്പിച്ചിട്ടുണ്ട്. 30 അടിയോളം ഉയരമുള്ള ഈ രൂപത്തിന്റെ ശരീരം തടികൊണ്ട് നിർമ്മിതവും സ്വർണവും ദന്തവും കൊണ്ട് ആവരണം ചെയ്തിട്ടുള്ളതാണ്.
ലോകത്തിലെ ഏഴ് പ്രാചീന അത്ഭുതങ്ങളിൽ ഒന്നാണ് ഈ പ്രതിമ.

## അവലംബം

## പുറത്തേക്കുള്ള കണ്ണികൾ

*"The Statue of Zeus at Olympia" 
*Colin Delaney, "A Wonder to Behold: The Statue of Olympian Zeus"
*Archaeopaedia: Statue of Zeus With bibliography
*(Ellen Papakyriakou) Olympia: Art: the chryselephantine statue of Zeus
*Michael Lahanas, "The colossal Zeus statue of Pheidias" 
*David Fenzl "Recreating Olympic Statuary" 
*History.com: the Seven Wonders

വർഗ്ഗം:ലോകത്തിലെ ഏഴ് പ്രാചീന അത്ഭുതങ്ങൾ
വർഗ്ഗം:പ്രാചീന സപ്താത്ഭുതങ്ങൾ
ആർട്ടെമിസ്സ് ക്ഷേത്രം

ഏഷ്യാമൈനറിലെ ഏഫേസസ്സിലാണ് ആർട്ടെമിസ്സിന്റെ ക്ഷേത്രം സ്ഥിതി ചെയ്യുന്നത്. അപ്പോളോ ദേവന്റെ സഹോദരി ബി.സി ആറാം നൂറ്റാണ്ടിലാണ് ഈ ക്ഷേത്രം നിർമ്മിച്ചത് എന്ന് കരുതപ്പെടുന്നു. ഗ്രീക്ക് ദേവിയായ ആർട്ടെമിസ്സിന് ചന്ദ്രന്റെ പദവിയാണ് കൽപിച്ചിരിക്കുന്നത്. ഏഷ്യാമൈനറിൽ സ്ഥിചെയ്യുന്ന ഈ ദേവാലയം ലോകാതിശയങ്ങളിൽ ഒന്നാണ്. ഇത് എ.ഡി മൂന്നാം നൂറ്റാണ്ടിൽ ഗോത്സ്കാരുടെ ആക്രമണത്തിൽ പൂർണ്ണമായും നശിപ്പിക്കപ്പെട്ടു. ലണ്ടനിലെ ബ്രിട്ടീഷ് മ്യൂസിയത്തിൽ ഇതിന്റെ ചില അവശിഷ്ടങ്ങൾ സൂക്ഷിച്ചു വെച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ

*Temple of Artemis  (Ephesos) objects at the British Museum website
*Florence Mary Bennett, ''Religious Cults Associated with the Amazons:'' (1912): Chapter&nbsp;III: Ephesian Artemis (text)
*James Grout: ''Temple of Artemis'', part of the Encyclopædia Romana
*Diana's Temple at Ephesus (W.&nbsp;R.&nbsp;Lethaby, 1908)
*Pictures of the current situation

വർഗ്ഗം:ലോകത്തിലെ ഏഴ് പ്രാചീന അത്ഭുതങ്ങൾ
വർഗ്ഗം:പ്രാചീന സപ്താത്ഭുതങ്ങൾ
മേശ

പോർച്ചുഗീസ് ഭാഷയിൽ നിന്നാണ് മേശ (mesa) എന്ന പദം മലയാളത്തിലേക്ക് വന്നത്. ഉയരത്തിലുള്ള പീഠത്തെയാണ് മേശയെന്ന് പറയുന്നത്. സാധാരണയായി നാല് കാലുകൾക്ക് മുകളിൽ പലകയോ ചില്ലോ അല്ലെങ്ങിൽ അതുപോലെയുള്ള വസ്തുക്കളോ ഘടിപ്പിച്ചാണ് മേശ (Table) നിർമ്മിക്കുന്നത്.

സാധാരണയായി മേശയുടെ ഉയരം, കസേരയുടെ ഇരിപ്പിടത്തേക്കാൾ ഒരടിയെങ്കിലും കൂടുതലായിരിക്കും. മൂന്ന് മുതൽ അഞ്ച് അടി വരെ മേശയ്ക്ക് ഉയരം ഉണ്ടാകാറുണ്ട്. മേശകൾ കൂടുതലും ദീർഘചതുരാകൃതിയിലാണ് നിർമ്മിക്കുന്നതെങ്ങിലും ചതുരം, വട്ടം, ദീർഘവൃത്താകൃതി, അങ്ങനെ പല ആകൃതിയിലും മേശകൾ നിർമ്മിക്കാറുണ്ട്. വൃത്താകൃതിയിലുള്ള മേശകളെ വട്ടമേശ എന്ന് പറയുന്നു.

കസേരയുടെ അതേ ഉയരത്തിലുള്ള മേശകളെ (രണ്ടടി ഉയരം) കൂടുതൽ ഉയരത്തിലുള്ള മറ്റു മേശകളിൽ നിന്ന് വേർതിരിച്ചറിയുന്നതിന് ചെറിയ മേശ (Tea-poy) എന്ന് പ്രത്യേകം സൂചിപ്പിക്കാറുണ്ട്. ചായയും മറ്റും കൊണ്ടുവെയ്ക്കുന്നതിന് ഇത്തരം ചെറിയ മേശകൾ ഉപയോഗിക്കാറുണ്ട്.
സൗകര്യപൂർവും ഭക്ഷണം കഴിക്കുന്നതിനും ചർച്ചകൾ (സംവാദങ്ങൾ) നടത്തുന്നതിനും മേശകൾ ഉപയോഗിക്കുന്നു.
ഭക്ഷണം കഴിക്കുന്നതിനുപയോഗിക്കുന്ന
മേശ 'തീൻ മേശ' എന്നറിയിപ്പെടുന്നു

ഇന്ത്യൻ സ്വാതന്ത്രസമര ചരിത്രത്തിൽ വട്ടമേശ സമ്മേളനം വളരെ നിർണ്ണായകമാണ്.

വർഗ്ഗം:ഗൃഹോപകരണങ്ങൾ
ദേഹണ്ഡം

അദ്ധ്വാനം ആവശ്യമായ ശാരീരിക ജോലിയെയാണ് **ദേഹണ്ഡം** എന്നു പറയുന്നത്. ദേഹണ്ഡം ചെയ്യുന്നവരെ ദേഹണ്ഡക്കാർ എന്നു വിളിക്കുന്നു.സദ്യ തയ്യാറാക്കുന്ന പാചകക്കാരെയും പൊതുവെ ദേഹണ്ഡക്കാർ എന്നാണ് വിളിക്കാറുള്ളത്. ക്ഷേത്രങ്ങളിൽ നടത്തുന്ന ചില പാരമ്പര്യ കർമ്മങ്ങളിലൊന്നാണ് ദേഹണ്ഡം ചാർത്തൽ. 
## അവലംബം

വർഗ്ഗം:തൊഴിലുകൾ
പോളിയൂറിഥേൻ

യൂറിഥേൻ കണ്ണികളാൽ ഇണക്കിച്ചേർക്കപ്പെട്ട ശൃംഖലകളാണ് **പോളിയൂറിഥേൻ** അഥവാ  യൂറിഥേൻ പോളിമറുകൾ.· PU, PUR എന്നീ ചുരുക്കപ്പേരുകളിലും അറിയപ്പെടുന്ന ഇവ ഫോം (Foam), ലേപം (Coating), നാര് (Fiber), റബ്ബർ, പശ എന്നിങ്ങനെ പല രൂപങ്ങളിലും ഗാർഹിക, സാങ്കേതിക, വ്യാവസായിക മേഖലകളിൽ ഉപയോഗപ്പെടുന്നു.

## രസതന്ത്രം

### ഘടകങ്ങൾ
ഡൈ ഐസോസയനേറ്റും (OCN-R-CNO) ഡയോളും (HO-R-OH) ആണ് ഏകകങ്ങൾ. ഡയോളിനു പകരം ഡൈ അമീൻ സംയുക്തം ഉപയോഗിച്ചാൽ യൂറിയ കണ്ണികളാണുണ്ടാവുക. ചില പ്രത്യേക ആവശ്യങ്ങൾക്കായി, യൂറിഥേൻ, യൂറിയ കണ്ണികൾ.  ഇടകലർത്തി ശൃംഖലകളുണ്ടാക്കാറുണ്ട്.

ടൊള്വീൻ ഡൈഐസോസയനേറ്റ്(TDI), ഡൈ ഫിനൈൽ മീഥേൻ ഡൈഐസോസയനേറ്റ് (MDI), ഹെക്സാമെഥിലീൻ ഡൈഐസോസയനേറ്റ് (HMDI) എന്നിങ്ങനെ അരോമാറ്റികും, അലിഫാറ്റിക്കും ആയ ഡൈഐസോസയനേറ്റുകളുടെ ഒരു നീണ്ട പട്ടികയുണ്ട്.

ഡയോൾ സരളമായ തന്മാത്രയോ, രണ്ടറ്റത്തും ഹൈഡ്രോക്സിൽ ഗ്രൂപ്പുളള അല്പം വലിയ തന്മാത്രയോ (തന്മാത്രാ ഭാരം 3000ത്തിൽ താഴെ) ആകാം.മാത്രമല്ല രാസഘടനയിൽ, പോളിയെസ്റ്ററോ, പോളിഈഥറോ, സങ്കര സ്വഭാവമുളള മറ്റേതെങ്കിലും സംയുക്തമോ ആകാം. രണ്ടറ്റത്തും ഹൈഡ്രോക്സിൽ ഗ്രൂപ്പുണ്ടാവണമെന്ന നിബന്ധനയേയുളളു.

### ഹ്രസ്വ ശൃംഖലകൾ, (Prepolymer)
പോളിയൂറിഥേൻ പല ഘട്ടങ്ങളിലായാണ് ഉണ്ടാക്കിയെടുക്കുന്നത്. അന്തിമോത്പന്നത്തിന്ന് ആവശ്യം വേണ്ട സ്വഭാവവിശേഷതകൾ മുന്നിൽ കണ്ടുകൊണ്ടാണ്  ഡൈഐസോസയനേറ്റും ഡയോളും തിരഞ്ഞെടുക്കുക. ഡൈഐസോസയനേറ്റിനെ **ഏ(A)** എന്നും ഡയോളിനെ **ബി(B)** എന്നും കുറിപ്പിടാറുണ്ട് തിരഞ്ഞെടുത്ത ഡൈ ഐസോസയനേറ്റും ഡയോളുമായുളളമായുളള  രാസപ്രക്രിയയിലൂടെ ആദ്യം ഹ്രസ്വ  പോളിയൂറിഥേൻ ശൃംഖലകൾ ഉണ്ടാക്കുന്നു. 

### ശൃംഖല ദീർഘീകരണം (Chain extension), കുരുക്കിടൽ, (Crosslinking)
ശൃംഖലകൾ ദീർഘിപ്പിക്കുന്നതിനായി (chain extenders) ഡയോൾ, ഡൈഅമീൻ എന്നിവയും കുരുക്കിടുന്നതിനായി രണ്ടിലധികം ഹൈഡ്രോക്സിലോ, അമീനോ ഗ്രൂപ്പുകൾ ഉളളവയും ഉപയോഗിക്കപ്പെടുന്നു. പ്രത്യേക സാഹചര്യങ്ങളിൽ ഐസോസയനേറ്റു ഗ്രൂപ്പും ജലവുമായുളള രാസപരിണാമവും ശൃംഖലകൾ കൂട്ടിക്കെട്ടാനായി പ്രയോജനപ്പെടുത്താറുണ്ട്.
 
### ഫോമിൻറെ (Foam) രസതന്ത്രം
ഐസോസയനേറ്റു ഗ്രൂപ്പും ജലവുമായുളള രാസപ്രവർത്തനമാണ്  ഫോം ഘടനയുടെ ആധാരം.  

**RNCO + H<sub>2</sub> O → RNH<sub>2</sub> + CO<sub>2</sub>**

**RNCO + RNH<sub>2</sub> → RNHCONHR**

രാസപരിണാമത്തിലൂടെയുണ്ടാവുന്ന CO2, രാസസമ്മിശ്രണത്തിലൂടെ പതഞ്ഞുയരുമ്പോളുണ്ടാവുന്ന കുമിളകളാണ് പദാർത്ഥത്തിന് ഫോം ഘടന നൽകുന്നത്. അമിനോ ഗ്രൂപ്പുകൾ ഐസോസയനേറ്റ് ഗ്രൂപ്പുമായി യൂറിയ കണ്ണികളായി ശൃംഖലകളെ ഇണക്കി ചേർക്കുന്നു.

ഡയോളിൻറേയും, ഡൈഐസോസയനേറ്റിൻറേയും രാസഘടന,  കുമിളകളുടെ വലിപ്പം, അവ ഉത്പാദിപ്പിക്കപ്പെടുന്ന വേഗത എന്നിവയെല്ലാം നിയന്ത്രിച്ചാണ്  വളരെ മൃദുവായതും ഏറ്റവും കട്ടി കൂടിയതുമായ ഫോമുകൾ ഉണ്ടാക്കുന്നത്.

## ഉപയോഗമേഖലകൾ
പോളിയൂറിഥേനുകൾ വിവിധോദ്ദേശങ്ങൾക്കായി പല വിധത്തിലും തരത്തിലും ലഭ്യമാണ്. ഇലാസ്തികതയുളള ലൈക്ര (സ്പാൻഡെക്സ്) തുണികൾ,തെർമോ പ്ലാസ്റ്റിക് ഇലാസ്റ്റോമർ, പലതരം ഫോമുകൾ, വാർണിഷ്, പെയിൻറ്, പലതരം പശകൾ  ഇവയെല്ലാം പോളിയൂറിഥേൻ കൊണ്ട്  നിർമ്മിക്കാം.  
 
## അവലംബം


വർഗ്ഗം:പോളിമറുകൾ
സിന്നമോൺ (പണിയിട വ്യവസ്ഥ‌)

ലിനക്സ് മിന്റ് പുറത്തിറക്കിയ ഒരു ഡെസ്ക്‌ടോപ്പ് ഇന്റർഫേസാണ് **സിന്നമോൺ**. ഇത് ഗ്നോം ഷെല്ലിന്റെ ഒരു ഫോർക്ക് ആണ്. ഗ്നോം 2 പോലെ പരമ്പരാഗതമായ പണിയിട വ്യവസ്ഥ പ്രധാനം ചെയ്യുക എന്നതാണ് സിന്നമോണിന്റെ ലക്ഷ്യം. ഗ്നോം 3യിലെ വിൻഡോ മാനേജറായ മട്ടറിന്റെ ഒരു ഫോർക്കായ മഫ്ഫിനാണ് സിന്നമോൺ ഉപയോഗിക്കുന്നത്.
## ചരിത്രം
ഗ്നോം 3യുടെ സുദൃഢ പ്രകാശനം ലിനക്സ് മിന്റ് ടീമിനെ ആകെ ആശയ കുഴപ്പത്തിലാക്കി. കാരണം ഗ്നോം 3യോ, ലിനക്സ് മിന്റിന്റെ അടിസ്ഥാനമായ ഉബുണ്ടുവിൽ ഉപയോഗിക്കുന്ന യൂണിറ്റിയോ ലിനക്സ് മിന്റിന്റെ ലക്ഷ്യങ്ങൾക്ക് അനുകൂലമായിരുന്നില്ല. ലിനക്സ് മിന്റ് ടീം അംഗങ്ങളുടെ അഭിപ്രായത്തിൽ ഇവ രണ്ടും ഉപഭോക്തൃ സൗഹൃദ പണിയിട പരിസ്ഥിതികളായിരുന്നില്ല.
## ഉപയോഗം
സിന്നമോൺ ഡെസ്ക്‌ടോപ്പ് ഇന്റർഫേസ് മിൻറ്റ് 14, ഉബുംടു 12.10, ഫെഡോറ 18, മഞ്ജാറോ 0.8.5 എന്നീ ലിനക്സ് ഡിസ്റ്റ്രോകളിൽ ലഭ്യമാണ്. സ്നോലിനക്സ്, സിന്നാർച്ച് എന്നീ ലിനക്സ് ഡിസ്റ്റ്രോകളിൽ സ്വതേയുള്ള ഡെസ്ക്‌ടോപ്പ് ഇന്റർഫേസാണ്.
## ഭാവി
2013 ഏപ്രിലിൽ ആർച്ച് ലിനക്സ് സിന്നമോൺ ഡെസ്ക്‌ടോപ്പ് തങ്ങളുടെ റെപ്പോസിറ്ററിയിൽ നിന്നും ഒഴിവാക്കുകയാണെന്ന് പ്രഖ്യാപിച്ചു. ഗ്നോം 3.8 വേർഷനുമായി ചേർന്നുപോകില്ലെന്നായിരുന്നു കാരണം. തുടർന്ന് ആർച്ച് ലിനക്സ് അധിഷ്ഠിതമായ മഞ്ജാറോ സിന്നമോൺ ഒഴിവാക്കുയാണെന്ന് അറിയിച്ചു. സിന്നാർച്ച് നിത്തിവച്ച് പുതിയ പേരിലിറങ്ങും എന്നറിയിച്ചു. 

എന്നാൽ പുതിയ സിന്നമോൺ ഗ്നോം 3.8 വേർഷനുമായി പ്രവർത്തിക്കുന്ന രീതിയിൽ അപ്ഡേറ്റ് ചെയ്തുവെന്നും വാർത്തയുണ്ട്.

## അവലംബം


വർഗ്ഗം:പണിയിട പരിസ്ഥിതി
മേലങ്ങത്ത് അച്യുതമേനോൻ

മലയാളത്തിലെ സാഹിത്യകാരനാണ് **മേലങ്ങത്ത് അച്യുതമേനോൻ**. കവിത, നാടകം, ചെറുകഥ എന്നിവ രചിച്ചിട്ടുണ്ട്. ജനനം 1887 മെയ് 24 ന് എറണാകുളത്തിനടുത്ത് കല്ലൂരിൽ കുട്ടത്തുവീട്ടിൽ. അച്ഛൻ വടശ്ശേരി ഗോവിന്ദമേനോൻ. അമ്മ മേലങ്ങത്ത് കുഞ്ഞിപ്പാപ്പി അമ്മ. മരണം1968 സെപ്റ്റംബർ 30 ന്.

## കൃതികൾ
### കവിത
*ചെറുപുഷ്പഹാരം
*മേലങ്ങൻ കവിതകൾ
*വഞ്ചിരാജീയം രസാലങ്കാരശതകം
*ഹസ്തരത്നാവലി
### നാടകം
*ദൈവാധീനം
### ചെറുകഥ
*പാണ്ഡവന്മാർ

## അവലംബം

വർഗ്ഗം:മലയാളസാഹിത്യകാരന്മാർ
വർഗ്ഗം:മേയ് 24-ന് ജനിച്ചവർ
വർഗ്ഗം:1887-ൽ ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:സെപ്റ്റംബർ 30-ന് മരിച്ചവർ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ശ്രദ്ധേയത ചോദ്യം ചെയ്യപ്പെട്ട ലേഖനങ്ങൾ
വർഗ്ഗം:മേനോന്മാർ
ആണിരോഗം

മനുഷ്യരുടെ കാൽവെള്ള(Verruca Pedis)യിലുണ്ടാകുന്ന ഒരു രോഗമാണ് **ആണിരോഗം**.  വെരുക്കപെഡിസ്  വൈറസാണ് രോഗഹേതു. ഈ വൈറസുകൾ ചർമത്തിനുള്ളിലേക്കു വളരുന്നതോടെ കട്ടിയേറിയ ആണി രൂപം കൊള്ളുന്നു. നടക്കുമ്പോഴും നിൽക്കുമ്പോഴും ആണി ചർമത്തിനുള്ളിലേക്കു തള്ളപ്പെടുന്നതിനാൽ വേദന അനുഭവപ്പെടുന്നു. അമർത്തുമ്പോൾ വളർന്നുമുറ്റിയ ദൃഢീകൃത ശരീരകല (ആണി) നാഡികളുടെ അഗ്രങ്ങളെ (nerve endings) സ്പർശിക്കുന്നതിനാലാണ് വേദന അനുഭവപ്പെടുന്നത്.

## രോഗകാരണം

ഏതാണ്ട് പത്തു ശതമാനം യുവാക്കൾക്കും ആണിരോഗമുള്ളതായാണ് കണക്കാക്കപ്പെടുന്നത്. നഗ്നപാദരായി നടക്കുന്നതും വൃത്തിഹീനമായ പൊതുകുളിമുറികളുടെ ഉപയോഗവുമാണ് ഈ രോഗമുണ്ടാകാൻ പലപ്പോഴും കാരണമാകുന്നത്. കാൽവെള്ളയിലുണ്ടാകുന്ന പോറലുകൾ, ചെറിയമുറിവുകൾ എന്നിവയിലൂടെ വൈറസ് ചർമത്തിനുള്ളിൽ പ്രവേശിക്കുന്നു. വൈറസുകൾ ചൂടും തണുപ്പും ഉള്ള സാഹചര്യങ്ങളിൽ വളർച്ചാശേഷിയുള്ളവയാണ്. കാൽ പാദരക്ഷകളിൽ തങ്ങിനിൽക്കുന്നത് ഇത്തരം വൈറസുകൾക്ക് വളരാനുള്ള അനുകൂല സാഹചര്യമൊരുക്കുന്നു.

കാൽവെള്ളയിലെ ആണിരോഗം പാദങ്ങളുടെ ഏതു ഭാഗത്തേക്കും വ്യാപിക്കാം. ഇവയിൽ ചിലത് വലിപ്പം കൂടുകയും ഇതിനുചുറ്റിലുമായി ചെറിയ ധാരാളം ആണികൾ ഉണ്ടായി ഒരു *മൊസേക്* പ്രതീതി ഉളവാക്കുകയും ചെയ്യുന്നു.

കാലുകളിലുണ്ടാകുന്ന സാധാരണ വടുക്ക(തഴമ്പ്-calluses)ളിൽനിന്നും ആണികളെ തിരിച്ചറിയാൻ പ്രയാസമാണ്. ആണിയുടെ ഉപരിതലത്തിലായി വളരെച്ചെറിയ കറുത്തപൊട്ടുകൾ കാണാൻകഴിയും. കാപ്പിലറി രക്തക്കുഴലുകളുടെ അഗ്രഭാഗമാണ് കറുത്തപൊട്ടുകളായി തോന്നിക്കുന്നത്. എന്നാൽ വടുക്കളിൽ രക്തക്കുഴലുകളില്ല. ഇവ മെഴുകുപോലെ ഇരിക്കും. അധിക ബാഹ്യസമ്മർദം മൂലമാണ് തഴമ്പ് ഉണ്ടാകുന്നത്.

## പ്രതിവിധി

ആദ്യഘട്ടങ്ങളിൽ സാലിസിലിക് അമ്ലം ആണികളിൽ പുരട്ടുന്നത് രോഗം മാറുന്നതിന് സഹായകമാണ്. ക്രമാതീതമായി വളർന്നുകഴിഞ്ഞ ആണി ശസ്ത്രക്രിയയിലൂടെ നീക്കം ചെയ്യാം. ചിലപ്പോൾ പലപ്രാവശ്യം ഈ പ്രക്രിയ ആവർത്തിക്കേണ്ടതായി വന്നേക്കാം. ആണിയുള്ള ഭാഗം കുത്തിവച്ച് മരവിപ്പിച്ചശേഷം ദ്രവ നൈട്രജൻ ഉപയോഗിച്ചു തണുപ്പിച്ച് ആണി അലിയിച്ചുകളയുന്നതാണ് മറ്റൊരു ചികിത്സാരീതി. പ്യൂമിക് കല്ലു(Pumic stone)കൊണ്ട് നിത്യേന ഉരച്ചും ആണി അകറ്റാനാകും. പാഡുകളും (corn pade), പ്ലാസ്റ്ററുകളും ചികിത്സയ്ക്ക് ഉപയോഗിക്കാറുണ്ട്. 

## അവലംബം

## പുറത്തേക്കുള്ളകണ്ണികൾ
*http://www.aidanceproducts.com/conditions/Warts/Feet-Warts/
*http://www.emedicinehealth.com/plantar_warts/article_em.htm
*http://www.mayoclinic.com/health/plantar-warts/DS00509
*http://www.wartstreatmenthelp.com/plantar-warts.html 

## വീഡിയോ
*http://www.youtube.com/watch?v=b9Cg20LWKLg
*http://www.youtube.com/watch?v=U9b3rIiL3B0

വർഗ്ഗം:വൈറസ് രോഗങ്ങൾ
ലോകത്തിലെ ശാസ്ത്രജ്ഞരുടെ പട്ടിക

ഇത് ലോകത്തിലെ വിവിധ മേഖലകളിൽ പ്രശസ്തരായ ശാസ്ത്രജ്ഞരെ കുറിച്ചുള്ള പട്ടികയാണ്. ജീവിച്ചിരുന്ന കാലഘട്ടത്തെ കുറിച്ച് സംശയം നിലനിൽക്കുന്നു. 
## ശാസ്ത്രജ്ഞന്മാരുടെ പട്ടിക അക്ഷരമാല ക്രമത്തിൽ
### അ

### ആ

## മ
മേരി ക്യൂറി

## അവലംബം

വർഗ്ഗം:പട്ടികകൾ
വർഗ്ഗം:ശാസ്ത്രജ്ഞർ
ആന്ത്രരസം

ആന്ത്രത്തിന്റെ (കുടലിന്റെ) ആരംഭഭാഗങ്ങളിലെ ഭിത്തികളിലുള്ള ഗ്രന്ഥികളിൽനിന്നു സ്രവിക്കുന്ന ദ്രവപദാർഥമാണ് **ആന്ത്രരസം**. ചെറു കുടലിൽ വച്ചാണ് പചനവിധേയമായി ആഹാരം ലേയരൂപത്തിലാവുന്നതും അവശോഷണം ചെയ്യപ്പെടുന്നതും. ഈ പ്രക്രിയയിൽ പങ്കെടുക്കുന്ന സ്രവങ്ങൾ അഥവാ രസങ്ങൾ മൂന്നു ഭിന്നസ്ഥാനങ്ങളിൽനിന്നാണ് ഉദ്ഗമിക്കുന്നത്-പിത്തരസം കരളിൽ (liver) നിന്നും, അഗ്ന്യാശയരസം അഗ്ന്യാശയ (pancreas) ത്തിൽനിന്നും, ആന്ത്രരസം കുടലിന്റെ പ്രാരംഭഭാഗഭിത്തികളിൽനിന്നും. ഈ മൂന്നും യഥോചിതം ഉദ്ഗമിച്ചു സമ്മേളിച്ചാൽ മാത്രമേ പചനക്രിയ അന്യൂനമായി പുരോഗമിക്കുകയുള്ളു. ഏതെങ്കിലും ഒന്നിനു കുറവുണ്ടായാൽ അത് പചനത്തെ പ്രതികൂലമായി ബാധിക്കുന്നതാണ്. ആകയാൽ ആന്ത്രരസം പചനപ്രക്രിയയ്ക്ക് അനിവാര്യമായ ഒന്നാണ്.

## ആന്ത്രരസത്തിന്റെ ഉത്പാതനം

ആന്ത്രത്തിന്റെ ആരംഭഭാഗഭിത്തികളിലെ ഗ്രന്ഥികൾക്കു പചനപ്രക്രിയയുടെ ചില ഉത്പന്നങ്ങളും അമ്ലങ്ങളും ചേർന്നു നൽകുന്ന ഉത്തേജനം നിമിത്തമാണ് ആന്ത്രരസം സ്രവിക്കാനിടയാകുന്നത്. ഈ ഉത്തേജനം നലൽകുന്നതിൽ ചില ഹോർമോണുകളും പങ്കുചേരുന്നുണ്ട്. ഒരു ദിവസം ശരാശരി 3-4 ക്വാർട് (ക്വാർട് = ഒരു ഗാലന്റെ നാലിലൊരംശം) ആന്ത്രരസം ഉത്പാദിപ്പിക്കപ്പെടുന്നതായി കണക്കാക്കിയിട്ടുണ്ട്.

## ആന്ത്രരസത്തിന്റെ പ്രവർത്തനം

ആന്ത്രരസത്തിൽ സോഡിയം ക്ലോറൈഡ്, സോഡിയം കാർബണേറ്റ്, ചില എൻസൈമുകൾ എന്നിവ അടങ്ങിയിരിക്കുന്നു. ഇവയിൽ ഓരോന്നിനും പ്രത്യേകം നിർദിഷ്ടമായ (specific) പ്രവർത്തനമുണ്ട്. ഉദാഹരണമായി എൻസൈമുകളിൽ ഒരു വിഭാഗം സൂക്രോസ് (കരിമ്പു പഞ്ചസാര), മാൾട്ടോസ്, ലാക്ടോസ് എന്നിവയിലാണ് പ്രവർത്തിക്കുന്നത്. ഇവയിൽ സൂക്രോസ്, ലാക്ടോസ് എന്നിവ ആഹാരത്തിൽ അതേ പടിയുള്ളവയാണ്. ആഹാരത്തിലെ സ്റ്റാർച്ചിൽ ഉമിനീരിന്റെയും അഗ്ന്യാശയരസത്തിന്റെയും പ്രവർത്തനംമൂലം ഉണ്ടാകുന്ന സരളമായ ഷുഗറാണ് മാൾട്ടോസ്. പ്രോട്ടീനുകൾക്കു ഭാഗികമായ പചനം സംഭവിച്ചുണ്ടാകുന്ന ഉത്പന്നങ്ങളെ അമിനൊ അമ്ലങ്ങളായി മാറ്റുന്നതാണ് ആന്ത്രരസത്തിലെ വേറെ ചില എൻസൈമുകളുടെ കർത്തവ്യം. ഇപ്രകാരം ആന്ത്രരസത്തിലെ ഓരോ ഘടകവും അതതിന്റെ കർത്തവ്യം യഥാവിധി നിർവഹിച്ച് ഉദരത്തിലെ പചനക്രിയയെ വഴിപോലെ നടത്തിക്കുന്നു. ആന്ത്രരസത്തിനു പൊതുവേ ക്ഷാരീയസ്വഭാവമാണ് ഉള്ളത്.

## പുറത്തേക്കുള്ള കണ്ണികൾ
*http://www.britannica.com/EBchecked/topic/291835/intestinal-juice
*http://www.enotes.com/science/q-and-a/what-does-intestinal-juice-contain-which-enzymes-323195

വർഗ്ഗം:അന്തർഗ്രന്ഥിസ്രാവം
ബേരിയം എനിമ

ബേരിയം സൾഫേറ്റ് വൻകുടലിൽ നിറച്ചു നടത്തുന്ന ഒരു എക്സ്റേ പരിശോധനയാണ് **ബേരിയം എനിമ**. **ലോവർ ഗ്യാസ്റ്റോഇന്റെസ്റ്റിനൽ സീരീസ്** എന്നും അറിയപ്പെടുന്നു. ബേരിയം സൾഫേറ്റ് ഉപയോഗിച്ചുള്ള എനിമ രീതിയായതിനാലാണ് ഇത് ബേരിയം എനിമ എന്നറിയപ്പെടുന്നത്.

വർഗ്ഗം:എക്സ്-റേ പരിശോധനാരീതികൾ
നാഡീസ്രവം

ചില നാഡീകോശങ്ങൾ ഉത്പാദിപ്പിക്കുന്ന സ്രവമാണ് **നാഡീസ്രവം** അഥവാ **ന്യൂറോ ഹോർമോൺ**  . ന്യൂറോ ഹോർമോൺ സ്രവിപ്പിക്കുന്ന നാഡീകോശങ്ങളെ ന്യൂറോ സെക്രീറ്ററി കോശങ്ങൾ എന്നു വിളിക്കുന്നു. കശേരുകികളുടെ തലച്ചോറിലെ ഹൈപ്പോതലാമസ് എന്ന ഭാഗത്താണ് ന്യൂറോ സെക്രീറ്ററി കോശങ്ങളുടെ ആധിക്യം ഏറ്റവും കൂടുതൽ നിർണയിച്ചിട്ടുള്ളത്. മിക്ക ജന്തുക്കളിലും ന്യൂറോ ഹോർമോണുകൾ, ഉപാപചയം, വളർച്ച, പ്രത്യുത്പാദനം തുടങ്ങിയ പ്രവർത്തനങ്ങളെ സഹായിക്കുകയും നിയന്ത്രിക്കുകയും ചെയ്യുന്നു.

നാഡീസ്രവം അഥവാ ന്യൂറോ ഹോർമോണുകൾ രാസപരമായി കുറഞ്ഞ തന്മാത്രാ ഭാരമുള്ള പ്രോട്ടീനുകളോ അല്ലെങ്കിൽ പെപ്റ്റൈഡുകളോ ആണ്. കണികകളുടെ രൂപത്തിൽ കാണപ്പെടുന്ന ഇവയ്ക്ക് 100-300 നാനോമീറ്റർ വ്യാസമുണ്ടായിരിക്കും. ഈ കണികകൾ നേർത്ത ഒരു സ്തരം കൊണ്ട് ആവരണം ചെയ്യപ്പെട്ടിരിക്കുന്നു.

നാഡീസ്രവം, നാഡീകോശ ശരീരത്തിനുള്ളിലാണ് ഉത്പാദിപ്പിക്കപ്പെടുന്നത്. കോശശരീരത്തിനുള്ളിലെ എൻഡോ പ്ളാസ്മിക ജാലികയാണ് ഇവയുടെ നിർമ്മാണത്തിന് സഹായകരമാകുന്നത്. ഉത്പാദിപ്പിക്കപ്പെട്ട ശേഷം ഈ കണികകൾ നാഡീകോശത്തിന്റെ ആക്സോണിലൂടെ സഞ്ചരിച്ച് അതിന്റെ അഗ്രഭാഗത്തെത്തുകയും അവിടെ സംഭരിക്കപ്പെടുകയും ചെയ്യുന്നു. വിവിധതരം ചോദനകൾക്കനുസൃതമായി ന്യൂറോ സെക്രീറ്ററി കോശങ്ങൾ ഉത്തേജിപ്പിക്കപ്പെടുമ്പോൾ ഈ കണികകൾ കോശത്തിന് വെളിയിലേക്ക് പുറന്തള്ളപ്പെടുന്നു. തുടർന്ന്, കണികകളെ ആവരണം ചെയ്തിരിക്കുന്ന സ്തരം എക്സോസൈറ്റോസിസ് (Exocytosis) എന്ന പ്രവർത്തനഫലമായി, പൊട്ടുകയും ഉള്ളിലുള്ള സ്രവം ബഹിർഗമിക്കുകയും ചെയ്യുന്നു. ഉയർന്നതരം കശേരുകികളിൽ, നാഡീസ്രവം രക്തക്കുഴലുകളിലൂടെ നിശ്ചിത അവയവത്തിലെത്തിച്ചേരുന്നു. എന്നാൽ താണതരം കശേരുകികളിൽ ഇവ വ്യാപിക്കൽ (diffusion) വഴിയാണ് ലക്ഷ്യത്തിലെത്തുന്നത്.

## അവലംബം
സി. ശരത്ചന്ദ്രൻ

കേരളത്തിലെ പ്രമുഖ ഡോക്യുമെന്ററി സംവിധായകനും പരിസ്ഥിതി പ്രവർത്തകനും സിനിമ-ആക്ടിവിസ്റ്റുമായിരുന്നു **സി. ശരത്ചന്ദ്രൻ**(ഫെബ്രുവരി 16 1958 - ഏപ്രിൽ 1 2010). 
## ജീവിതരേഖ
1958 ഫെബ്രുവരി 16-നു് ജനിച്ചു. തിരുവനന്തപുരത്തെ എം.ജി കോളേജിലും തലശ്ശേരിയിലെ ധർമ്മടത്തുമായിരുന്നു വിദ്യാഭ്യാസം. വിദ്യാർത്ഥിജീവിതകാലത്ത് അടിയന്തരാവസ്ഥയ്ക്കെതിരെയുള്ള സമരങ്ങളുമായി ബന്ധപ്പെട്ട് പ്രവർത്തിച്ചിരുന്നു. കൊച്ചിയിൽ നിന്നും പ്രസിദ്ധീകരിച്ചിരുന്ന ‘സംക്രമണം’ മാസികയുമായി ബന്ധപ്പെട്ടും പ്രവർത്തിച്ചിരുന്നു. VIBGYOR ചലച്ചിത്രമേളയുടെ പ്രാരംഭപ്രവർത്തകരിലൊരാളും സംഘാടകനുമാണിദ്ദേഹം. പ്ലാച്ചിമടയെക്കുറിച്ച് **ആയിരം ദിനങ്ങളും ഒരു സ്വപ്നവും (1000 days and a Dream)** എന്ന പേരിൽ പി ബാബുരാജിനോടൊപ്പം  ശരത്ചന്ദ്രൻ സംവിധാനം ചെയ്ത  ഡോക്യുമെന്ററി ദേശീയ പുരസ്‌കാരത്തിന് പരിഗണിച്ചിരുന്നു. 2010 ഏപ്രിൽ 1-ന് തീവണ്ടിയിൽ നിന്ന് വീണു മരിച്ചു.
## പ്രവർത്തനമേഖലകൾ
സൈലന്റ്‍വാലിയിൽ നിർമ്മിക്കാൻ ഉദ്ദേശിച്ച  ഹൈഡ്രോ ഇലൿട്രിക്കൽ പദ്ധതി ഉണ്ടാക്കുവാൻ ഇടയുള്ള പാരിസ്ഥിതികനാശം ചൂണ്ടിക്കാട്ടി നടന്ന സമരങ്ങളിൽ ശരത്ചന്ദ്രൻ സജീവപങ്കാളിത്തം വഹിച്ചു. ഇന്ത്യൻ സിനിമയിലെ മഹാരഥന്മാരായ സംവിധായകർ ജി. അരവിന്ദൻ, ജോൺ അബ്രഹാം എന്നിവരുടെ ചലച്ചിത്രനിർമ്മാണങ്ങളിൽ സഹായിയായി പങ്കെടുത്തു. ജോൺ അബ്രഹാമിന്റെ നേതൃത്വത്തിൽ വാണിജ്യപരമായ ചലച്ചിത്രനിർമ്മാണത്തിനെതിരെ ജനകീയസിനിമാ നിർമ്മാണത്തിനുള്ള ശ്രമങ്ങൾ ഒഡേസ്സ ഫിലിം സൊസൈറ്റിയുടെ നേതൃത്വത്തിൽ നടക്കുമ്പോൾ അതിൽ നിന്നും പ്രചോദനം ഉൾക്കൊണ്ട് ഡയറക്ട് സിനിമ എന്ന സങ്കല്പം അടിസ്ഥാനമാക്കി സിനിമകളുമായി ജനങ്ങളുടെ ഇടയിലേക്ക് ഇറങ്ങി. 1998-ൽ വിഎച്ച്എസ് ക്യാമറയും വീഡിയോ പ്രൊജക്ടറുമായി പ്രവർത്തനം ആരംഭിച്ചു. അഞ്ച് വീഡിയോ ഡോക്യുമെന്ററികൾ നിർമ്മിക്കുകയും അവയുമായി ഗ്രാമങ്ങളിലും നഗരങ്ങളിലും കോളേജ് ക്യാമ്പസുകളിലും സ്വന്തം പ്രൊജക്ടറുമായി പ്രദർശനം നടത്തി. പരിസ്ഥിതി, പൗരാവകാശം, സാമൂഹികപ്രശ്നങ്ങൾ എന്നിവയിൽ കേരളീയസമൂഹത്തിൽ അവബോധം വ്യാപകമാക്കുന്നതിൽ ശരത്ചന്ദ്രന്റെ ചലച്ചിത്രങ്ങളും അവയുടെ പ്രദർശനങ്ങളും നിർണ്ണായകമായ പങ്ക് വഹിച്ചു. പി. ബാബുരാജുമായി ചേർന്ന് നിർമ്മിച്ച ഡോക്യുമെന്ററികൾ അന്തർദ്ദേശീയശ്രദ്ധനേടിയിട്ടുണ്ട്.  

## പ്രധാനപ്പെട്ട ഡോക്യുമെന്ററികൾ

## അവലംബം
*[നിന്നുള്ള കണ്ണികൾ==
*[http://thirdeyefilms.org/ ശരത്ചന്ദ്രന്റെ ചില ഡോക്യുമെന്ററികൾ](https://www.thehindu.com/features/cinema/memories-on-celluloid/article3262428.ece
*[https://www.deccanherald.com/content/61562/documentary-maker-sarathchandran-passes-away.html
*[https://www.dnaindia.com/entertainment/report-documentary-filmmaker-sarathchandran-dies-in-rail-mishap-1366201
*[https://www.newindianexpress.com/cities/thiruvananthapuram/2012/mar/30/remembering-c-saratchandran-353886.html
*[https://www.imdb.com/title/tt3039272/

==പുറമെ) 
*മനുഷ്യസ്‌നേഹിയായ ചലച്ചിത്രകാരൻ 

വർഗ്ഗം:1958-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ഫെബ്രുവരി 16-ന് ജനിച്ചവർ
വർഗ്ഗം:ഏപ്രിൽ 1-ന് മരിച്ചവർ

വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ‎
നണിയൂർ

കേരളത്തിലെ കർഷക പ്രസ്ഥാനത്തിനു രൂപം കൊടുത്ത ഗ്രാമം. 1935-ൽ ഈ ഗ്രാമത്തിൽ വച്ചാണ് കേരളത്തിലെ ആദ്യ കർഷകസംഘത്തിനു രൂപം നൽകിയത്. വിഷ്ണു ഭാരതീയന്റെ  നേതൃത്വത്തിലായിരുന്നു ആദ്യ കർഷകസംഘ രൂപീകരണം. അന്നത്തെ ചിറക്കൽ താലൂക്കിലെ കൊളച്ചേരി അംശത്തിലെ നണിയൂരിലാണ്  കർഷക സംഘം ആദ്യമായി രൂപമെടുത്തത്. പ്രമുഖ സ്വാതന്ത്ര്യ സമരനേതാവ് കൂടിയായിരുന്ന വിഷ്ണു ഭാരതീയന്റെ ജന്മ ദേശം കൂടിയാണ് ഈ ഗ്രാമം .

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
തൽസമയം ഒരു പെൺകുട്ടി

ടി.കെ. രാജീവ് കുമാർ സംവിധാനം ചെയ്ത് 2012-ൽ പുറത്തിറങ്ങിയ ഒരു മലയാളചലച്ചിത്രമാണ് **തൽസമയം ഒരു പെൺകുട്ടി**. നിത്യ മേനോൻ, ശ്വേത മേനോൻ, ഉണ്ണി മുകുന്ദൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. റീൽ ടു റീൽ സിനി പ്രൊഡക്ഷൻസ് ആണു്  ചിത്രത്തിന്റെ നിർമ്മാതക്കൾ. 
## കഥാപാത്രങ്ങളും അഭിനേതാക്കളും
* നിത്യ മേനോൻ - മഞ്ജുള അയ്യപ്പൻ
* ഉണ്ണി മുകുന്ദൻ - സൂര്യ
* മണിയൻപിള്ള രാജു - അയ്യപ്പൻ
* കെ.പി.എ.സി. ലളിത
* ശ്വേത മേനോൻ - സറീന
* സുരാജ് വെഞ്ഞാറമൂട് ഷിബുലാൽ
* സിദ്ദിഖ്
* ബാബുരാജ്
* ടിനി ടോം
* ദേവി ചന്ദന
* കൊച്ചു പ്രേമൻ
* ബൈജു
* ചെമ്പിൽ അശോകൻ

## അവലംബം

## പുറമെ നിന്നുള്ള കണ്ണികൾ
* നൗ റണ്ണിംഗ്.കോം ലേഖനം 

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.കെ. രാജീവ് കുമാർ സംവിധാനം ചെയ്ത ചലച്ചിത്രങ്ങൾ
വാൾട്ടർ ലെവിൻ

മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ലോകപ്രശസ്തനായ ഭൗതികശാസ്ത്രജ്ഞനും അദ്ധ്യാപകനുമാണ് **വാൾട്ടർ ലെവിൻ**. 2009-ൽ വിരമിച്ച ശേഷവും അവിടെ എമിറൈറ്റ്സ് പ്രൊഫസ്സറായി സേവനമനുഷ്ഠിച്ചു വരുന്നു. എം.ഐ.ടിയിലെ അദ്ദേഹത്തിന്റെ രസകരവും വിജ്ഞാനപ്രദവുമായ ലെക്ചറുകൾ ഇന്റർനെറ്റിൽ ലഭ്യമായതോടെയാണ് അദ്ദേഹം രാജ്യാന്തരപ്രശസ്തനായത്. പ്രതിവർഷം 20 ലക്ഷംപേർ ഈ ലെക്ചറുകൾ വീക്ഷിക്കുന്നു.

നെതർലാന്റ്സിലെ ഒരു ജൂതകുടുംബത്തിൽ 1936 ജനുവരി 29-നാണ് ലെവിൻ ജനിച്ചത്. ഡെൽവ്റ്റ് യൂണിവേഴ്സിറ്റി ഓഫ് ടെക്നോളജിയിൽ നിന്നും 1965-ൽ ന്യൂക്ലിയാർ ഭൗതികശാസ്ത്രത്തിൽ ഡോക്ടറേറ്റ് നേടി. എക്സ്റേ-അസ്ട്രോണമി വിദഗ്ദ്ധനായ ബ്രൂണോ റോസിയുടെ ക്ഷണപ്രകാരമാണ് 1966-ൽ എം.ഐ.ടിയിൽ എത്തുന്നത്. അവിടെ പോസ്റ്റ്-ഡോക് ഗവേഷണത്തിനു ചേർന്ന അദ്ദേഹം അതേവർഷം തന്നെ അസ്സിസ്റ്റന്റ് പ്രൊഫസറായി. ചിത്രകലയിലും അതീവതല്പരനായ ലെവിൻ ചിത്രകലയുടെ ചരിത്രത്തെക്കുറിച്ചും ലെക്ചർ ചെയ്തിട്ടുണ്ട്.

ക്ലാസ്സുകൾ ആകർഷകമാക്കാൻ വിചിത്രമായ പല പരീക്ഷണങ്ങൾക്കും ലെവിൻ മുതിരാറുണ്ട്. ക്ലാസ്സ്മുറിയുടെ മേൽത്തട്ടിൽ ഘടിപ്പിച്ച പെൻഡുലത്തിൽ സ്വയം തൂങ്ങിയാടി, അതിന്റെ ആവൃത്തിയും പിണ്ഡവും തമ്മിൽ ബന്ധമില്ലെന്ന് കാണിക്കും. റോക്കറ്റിന്റെ പ്രവർത്തനതത്ത്വം പഠിപ്പിക്കാനായി ഫയർ എക്സ്റ്റിങ്ഗ്വിഷർ ഘടിപ്പിച്ച മുച്ചക്ര സൈക്കിളിൽ ക്ലാസ്സ്മുറിയിൽ സഞ്ചരിക്കും. ഓരോ 50 മിനിറ്റ് ലക്ച്കറിനു പിന്നിലും 25 മണിക്കൂറിന്റെ തയ്യാറെടുപ്പുണ്ടെന്ന് അദ്ദേഹം പ്രസ്താവിച്ചിട്ടുണ്ട്.

തന്റെ ക്ലാസ്സുകളെ ആധാരമാക്കി 2011-ൽ ഫോർ ദി ലവ് ഓഫ് ഫിസിക്സ് എന്ന ഗ്രന്ഥം പ്രസിദ്ധീകരിച്ചു.

## അവലംബം


വർഗ്ഗം:അദ്ധ്യാപകർ
വർഗ്ഗം:1936-ൽ ജനിച്ചവർ
സംസ്ഥാനപാത 5 (കേരളം)

കായംകുളത്ത് ആരംഭിച്ച്  പത്തനാപുരം പുളിമുക്കിൽ അവസാനിക്കുന്ന ഒരു സംസ്ഥാനപാതയാണ് **സംസ്ഥാനപാത 5**. ഇതിന് 42.5&nbsp; കി.മീ. നീളമുണ്ട്

## റൂട്ട് മാപ്പ്
കായംകുളം - കറ്റാനം - നൂറനാട് - അടൂർ - പത്തനാപുരം - പുളിമുക്ക് ജംഗ്ഷൻ (സംസ്ഥാനപാത 8മായി ചേരുന്നു - മെയ്ൻ ഈസ്റ്റേൺ ഹൈവേ)

## അവലംബം


വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 2 (കേരളം)

തിരുവനന്തപുരത്ത് പേരൂർക്കടയിൽ ആരംഭിച്ച് കൊല്ലം തിരുമംഗലം ദേശീയപാതയിൽ ചേരുന്ന സംസ്ഥാനപാതയാണ്  **സംസ്ഥാനപാത 2**. ഇതിന് 73.2&nbsp;കി. മീ. നീളമുണ്ട്

## പിന്നിടുന്ന സ്ഥലങ്ങൾ
തിരുവനന്തപുരം - കരകുളം - അഴിക്കോട് - പഴക്കുറ്റി -ചുള്ളിമാനൂർ-പാലോട് -ഇലവുപാലം - മടത്തറ - സംസ്ഥാനപാത-64മായി ചേരുന്നു(വർക്കല പാരിപ്പള്ളി - മടത്തറ‌ - കുളത്തുപ്പുഴ - തെന്മല - ദേശീയപാത 208മായി ചേരുന്നു

## അവലംബം


വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 47 (കേരളം)

ആറ്റിങ്ങലിൽ നിന്നും ആരംഭിച്ച് വെഞ്ഞാറമൂടിൽ അവസാനിക്കുന്ന കേരളത്തിലെ ഒരു സംസ്ഥാനപാതയാണ് **SH 47 (സംസ്ഥാനപാത 47)**. ഇതിന് 10.5 കിലോമീറ്റർ നീളമുണ്ട് . ആറ്റിങ്ങലിലൂടെ കടന്ന് പോകുന്ന ദേശീയപാത 544-ൽ നിന്നും ആരംഭിച്ച് വെഞ്ഞാറമൂടിലെ സംസ്ഥാനപാത 1-ൽ അവസാനിക്കുന്നു.
## കടന്നുപോകുന്ന സ്ഥലങ്ങൾ
ആറ്റിങ്ങൽ (ദേശീയപാത 544ൽ നിന്നു തുടങ്ങുന്നു) - വളക്കാട് - വെഞ്ഞാറമൂട് (എം സി റോഡ് )
## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സംസ്ഥാനപാതകൾ